
MLADEŽI, 


j mladeži mila 
Uviek sretna bila 
Uz hrvatski dom; 

Za dom samo živi. 
Njemu viek se divi, 
Kao raju svom! 

Užgi mlada srca, 

Nek se u njih zrca 
Domoljublja žar; 

Za dom dobro tvori, 
Za dom pravo sbori, 
Za nj ti budi mar! 

Sborom, tvorom radi, 
Svom ljubavi sladi 
Mili dom i rod ; 
Slavit ćemo tada 
S tvoga dična rada 
Stare slave god. 






Neka sviet taj znade. 
Da uz sile mlade 
Hrvat ima moć — 

Da će opet jednom 
Našem rodu vriednom 
Stara slava doć! 

Evo mog’ umieća 
„Proljetnoga cvieća“ 
Mila mladeži; 

Primi darak ovi 
Kao znamen novi 
Naše ljubavi .... 


Molitva mladosti. 

Sft/obri Bože! daj mi snage 
Spoznat tvoje vlasti moc — 
Tvoje svete sliedit trage, 

Po njih jednom k tebi doć! 

Blagi Bože! čuvaj, štiti, 
Roditelje moje svud, 

Dobrim zdravljem viek jih kiti, 
Kriepošću jim resi grud! 

Možni Bože! ti pomaži 
Poglavare moje viek, 

Nek u tebi svaki traži 
Svomu puku pravdu, liek! — 

Vječni Bože! ti umnoži 
Prijateljstva vjernog sklad, 

Što je dobro boljim složi, 

Zlo na dobro svraćaj sad. 

Velji Bože! sreću svaku 
Daj mi rodu, čuvaj dom, 

Drži nad njim ruku jaku 
Da u krilu cvate tvom! 

Blagoslovi svako djelo, 



Maran bit ko pčela, 

U kom kriepost divno sja. 



Radin kao mrav, 

A uništi zloće vrelo, 



To je moja želja, 

S kog’ izhođi propast sva! 



To kroz život sav. 

Dobri Bože! ne uzkrati 

d 


Milo mi je ime, 

Mojoj molbi glasa svog — 

\ 


Ime sveto : dom. 

Na me pogled svoj obrati, 



To me štovat uči 

Milosrdan ti si Bog! 



Majka brigom svom ... 




Zato kad odrastem, 




Bit ću dobar viek 




Majci, otcu, domu, 




Gdje je tuzi liek .... 

Mlado djače. 




rffa sam djače mlado, 



Ja sam djače mlado, 

Svakom dajem čast, 



Svakom dajem čast. 

Knjiga mi se mili, 



Dobro sliedit djelo. 

U njoj mi je slast! 



To je moja slast! 

Uviek slušam rado 




Učitelja svog, 




Vjerno sliedim činom 




Njegov nauk mnog! r 



Dobro jutro. 

Rado pjevam pjesme, 



IhVana zora svijet budi, 

To je slast mi sva; 



Okriepljeni staju ljudi, 

A tko liepo pjeva 



Svaki stvorak tebe slavi, 

Taj ne misli zla. 



Bože pravi! 

i l 

Na obzorju sja sunašce, 

Igra stvoru tvom srdašce, 

K poslu hrli rado svaki, 

Bože jaki! 

Daj udieli dobro svakom 
Na poštenju, zbilji jakom, 

Ne daj dobre duše streti, 

Bože sveti! 

Blagoslovi marne ljude, 

Nek im svuda sreća bude, 
Daj da budu vazda složni, 

Bože možni! 

Hrvatsku mi dragu kriepi, 
Napredak joj množi liepi, 

Da dušmana svladat može, 

Pod aj Bože! 

Ah i meni podaj snage, 
Nauke da svršim drage, 

Daj mi doći k željnoj cielji, 
Bože velji! 



Laliku noć! 

^jOĆna tama zemlju krije, 

Nije buke, truda nije, 

Sanak novu sprema moć — 
Lahku noć! 

Minu trud i muka živa, 

Marna duša sladko sniva, 
Skoro, skoro dan će doć — 
Lahku noć! 

Angjeo mira svakom sgodom 
Nek nad mojim bdije rodom, 
Daj mu Bože sreću, moć, 

Lahku noć! 

Daj o Bože, da me mine 
Svako zlo, kad dušman zine, 
Daj mi život sretno proć — 
Lahku noć! 

Noćna tama zemlju krije, 

Nije buke, truda nije, 

Sad ću i ja spavat poć, 

Lahku noć! 



Prošnja ptičica. 


<33 

TOf) dajte nam žita 
Dobacite sad, 

Ah milena djeco 
Nesnosljiv je glad! — 

Oj krasno je letat 
U proljeću svud — 

A1 zima je pusta 
Naš đušmanin huđ ! 

Mi molimo zalud 
Kus hrane taj sviet — 
Zar nigdje smiljenja? 

Oj mriet nam je, mriet! 

O dajte nam žita 
Dobacite sad, 

Ah pusta je zemlja, 
Nesnosljiv je glad! — 


Ptičica i diete. 


Liepa ptičice? 

Zar si bolna, ii umorna 


fto si prestala mi pjevat 



—O" 


Evo hrane, svježe vode, 

Ded’ mi zapjevaj, 

Ja ću slušat tvoje pjesme 
Bolni uzdisaj .... 

I zapjeva ptica milo, 

Diete uzdiše, 

Jer mu tužna pjesma mori 
Srce suviše .... 

„Pjevala sam tebi diete 
Uvielt radostno, 

Blažila ti pjesmom svojom 
Žiće mlađostno. 

I sad bi ti zapjevala, 

Ali ne mogu: 

Tri me dana gladom veće 
Moriš ubogu ! 

Padoh s tvoje nehajnosti 
U tom zatvoru — 

Još ti pjevam pjesmu zadnju, 
Još na umoru . . . .“ 

I zapjeva ptica milo, 

Diete uzdiše — 

Jer ga smrtna pjesma ptice 
Mori suviše! — 


— 

Mala prelja. 

s 

j^grti se vrti vretenko moja, 

Danak osvanu radit je hora, 
Dosta je bilo noćas pokoja — 
Vrieme zahtieva marljiva stvora! 


Zemlju ogrieva toplo sunašce, 
Stvorac mogući odozgor nuka: 
„Pregni za poslom svako srdašce, 
Zašto da čovjek s nerada kuka?“ 


Vrti se vrti vretenko sada, 

Majčica bolna kruha je gladna, 
Kćerka joj mora zaslužbom mlada 
Donieti lieka na skoro sladna . . . . 

Gledajte ljudi ručice male, 

One su poslu svakomu vične, 

O da bi mnoge djevojke znale 
Kako su radeć posvuda dične! 

Vrti se vrti vretenko draga, 

Raditi valja, kratko je žiće — 
Neka sustane životna snaga, 

Na nebu vječan život nam sviće! 




— 

Proljetna. 

[odro je nebo, zelena polja, 

Sunce nam cara goru i dol, 
Proljetni vjetrić Ijubko lahori, 
Cvieće već miri ugodno tol! 

Svuda je divno, veselo svuda, 
Ptičice poju, zovu i nas — 
Zimskoga mira svak se otresi, 
Proljeća svanu blaženi čas! 

Na polje dakle! narav uživat 
Svaki sad kreni pjesmicom svom, 
Hrvatska čeljad rada se primi, 
Pjesmom i radom živi nam dom! 


Ljetna. 

izruči su ljetni, radostni dani, 
Poljem i gorom pjeva se: oj! 
Čovjek se trudi, poso obavlja, 
Čelo oblieva svakomu znoj! 


Marljivost svuda divna se kaže, 
Staro i mlado hrli na rad, 
Svakomu stvoru igra srdašce, 
Svuda zavlada bratinski sklad , 

Žuri se žuri narode mili, 

Radi u znoju, slušaj mi svjet: 
Što si u ljetu trudom posiješ, 
To ćeš u jesen veselo žet! — 


Jesenska. 

© 

jt^esen je draga svakomu stvoru, 

U njoj nam svega daruje Bog, 
Sladjana voća, dozriela žita, 

Puna je bašća, pun je i slog . . 

Žetelci žanju, kosci pak kose, 
Kolika gledat radnike slast! 
Hrvatska pjesma svuda se ori, 
Višnjemu. Tvorcu svega na čast. 

Višnjemu slava! sve on podaje, 
Što je za život potrebno nam — 
Hvali mu za to rode moj mili, 
Dičan i slavan on ti je sam! 


Zimska. 


i imi je pusto, turobno svuda, 
Šutnja ogrnu selo i grad, 

Ptičica živih sborovi mili 
Pjesmom ne blaže čovjeka sad! 

Radosti ne ima poljem ni gorom, 
Tamo zaminu milje i slast, 
Sniežak nam bieli zemljicu krije, 
Pusto je grmlje, pust je i hrast! 

Svuda je tiho kao u grobu, 

Narav sad sniva sladjani san — 
Slađka nas nada ipak još kriepi: 
Svanut će skoro proljeća dan! — 


Zdravo Marijo! 

Jjfdravo da si o Marijo, 
Božanstvena milja puna, 
Gospodin je uviek s tobom, 
Ti si svjetla njemu kruna! 

Zdravo!' prva od svih žena, 
Ti milino duše moje, 
Blagoslovljen budi viekom 
Isus, plod utrobe tvoje! 

Sveta majko Isukrsta 
Daj ljubavi svoje znamen: 
Moli za nas griešnc ljude 
Sada i u vieke. Amen! 

Pregnutljiva Anka. 


Vakva li je naša Anka 
Pregnutljiva svakog danka! 
Jutrom, tek što sunce svane. 
Pomoli se i ustane, 

Pa se mije, češlja, redi, 

I za poslom brižno gleđi, 
Poskakuje nožicama, 

Napreduje ručicama, 

Ne plaši se težka rada, 

Napredna joj duša mlada! 

A srdašce njeno milo 
Dvie si majke obljubilo, 

Jedna majka, ka ju rodi, 

Druga — zemlja, kojom hodi; 
Prvu majku ljubi, cieni. 

Gleda, da ju svud zamieni — 

A za milu domovinu 
Šalje molbe na visinu, 

Da joj dade Bogo mili 
Da se složi, da osili, 

Da nam bude što je bila 
Jedna, ciela, svoja, mila! 

Tako radi naša Anka 
Pregnutljiva svakog danka, 

Sviet ju štuje dobru, čednu: 
Hrvaticu vidi vrieđnu ! 









Mrtva leži Minka, 
Majčina jedinka, 
Majčino srdašce, 

Milo nevinašce! 
Majci suze skaču. 
Tuga srcem leće — 
I igračke plaču, 
Kako majka ne će! 


Majci. 

[ajčice mila, majčice draga, 

Vodjice vjerna života mog, 
Cvietom ti evala životna snaga. 
Srećom ti svuda dvorio Bog! 

Mlado mi srce veselo bije 
Kada spomenem ime ti ja, 
Ljubavi svoje nikad ne krije, 
Majčicu milu ljubiti zna! 

Kako da tebe ljubio ne bi 
Kad me ukrasi kriepošću svom, 
Kad mi iz srca zloću iztriebi, 
Ljubit nauči narod i dom! 

Hvalu ti dajem iskrenu za to, 
Kada ne mogu više ti dat — 
Hvalom ću molba skrušeno jato 
Za tebe majko Bogu viek slat! 

Tvoje će majko sladjano ime 
Viek mi u srcu živjeti viek, 

Sreću i slasti imat ću s njime. 
Imenom tvojim žiću si liek .... 

Jednom kad gasne žića tvog plamen, 
Kad će u zemlju srušit te kob, 
Grlit će svakdan grobni ti znamen 
Sinak tvoj tužni — žalosti rob! 


Prepirka. 


f C r n i 1 o : 

^^oristna sam ljudstvu stvarca 
Da je nije koristnije! 

Čim bi čovjek piso pisma, 

Da crnila njemu nije ?! “ 

Pero: 

„Ajd ne luduj više tako, 

Sto bi ti bez mene bilo ? 

Ti tek onda ljudem služiš . 
Kad si mene zagrlilo!" — 

Ruka: 

„Ala smiešnih mi gostova, 
Čemu opet pravda ova? 

Niste li u mojoj moći 

Kad papirom vam je proći?" 

Tu prepirku iz svog kuta 
Sluša pamet, budna vazda, 

Te na jednom klikne ljuta: 

„Vi. ste sluge — ja sam gazda!" . . .. 


Ovčar. 

1 

ladostno kličem veselo kažem 
s 

Svakom u lice: ja sam ovčar! 
Ovčice moje mile su meni, 

One su moja briga i mar .... 

Ovčice pasem livadom bujnom 
Pjevajuć pjesme veselo svud; 
Čarobna narav srce mi blaži, 
PIrvatska pjesma raduje grud! 

Ptičice spjevom svojim me prate 
Kuda god krenem s ovcama ja, 
Sunašce sjajno svojom milinom 
Svud mi ugodit prijatno zna! 

U večer kadno ne stane sunca, 
Kada umukne ptičica piev, 

S livade tada veselo krenem. 
Ovčice svoje tjeram u hliev .... 

Knjiga mi svuda družica mila, 

Ona plemeni pamet i ćut; 

Knjiga je ljudstvu blagodat prava, 
K izvoru sreće utire put .... 

Radostno ldičem, veselo kažem: 
Liep je i divan mili moj dom, 

U kom sa stadom svojim ja živim, 
Koga si dušom milujem svom. — 


Koncem školske 
godine. 

jeselja našeg eto, 

Oj druzi hajdino van, 
Već školsko prodje ljeto, 
Slobode svanu dan! 
Sestđeset nam je dana 
Bez knjige živjet sad, 
Na igru već za rana 
Nek hrli svaki rad! 


Oj pleti „loptu" pleti, 
A uz to pjevaj svak, 
Nek svuda pjesma leti 
Hrvatski gdje je đjak; 
„Petrinjskog" kola udri, 
„Junačkog" poslie daj, 
Nek lienog shvati mudri 
U pleća loptom, haj! 


Prem mladi tek smo djaci 
I život prem je mlad, 
A1 ipak ko vojaci 
U „fronti" znamo stat. 

Na poziv „generala" 
Svak stupa: jedan, dva! 
I četa naša mala 
Svu „muštru" za čas zna. 

Oj naša sad su polja, 

I gore i sav sviet, 

Naš život, naša volja, 

I svaki naš je cviet; 
Hrvatski gdje su djaci 
Veselje vlada tam — 
Ta viek su poštenjaci, 

I Bog ih čuva sam! 

Oj praznici će minut 
I svaka šala proć — 
Tad opet ćemo sinut, 

I svi u školu doć. 

I brižnim ćemo marom 
Uz nauk pristat mi. 

I mladenačkim žarom 
Prigrlit knjigu svi! 


Koncem praznika. 


Lajd u školu, mili djaci, 

Igračke sad svaki baci, 

Započelo školsko ljeto, 

Hajd u školu mjesto sveto: 

Svršeni su praznici 



Knjige svoje hitro skupi, 

I u školu s njimi stupi, 

Igre, šale zaboravi, 

Ozbiljno se u red stavi: 

Svršeni su praznici 

Budi marljiv mladoljetan, 

Bit ćeš tad pod starost sretan, 
Hajd u školu, hajde svaki, 

Bog te u nju prati jaki: 

Svršeni su praznici 

Ljubit će te roditelji 
Zadovolji njinoj želji, 

Hajde žurno k učitelju 
Tvoje duše prijatelju: 

Svršeni su praznici 

Svako doba dobar budi, 

I svom dušom napred žudi, 
Nadošlo je školsko vrieme, 

Školsko vrieme, sladko breme: 

Svršeni su praznici 

—-M/Vv— 

Zimović vlada! 

jl|||ije veselja, radosti nije, 

Vani već ljuto sjevernjak brije, 
Bježte u. sobe dječice mlada, 
Zimović vlada! 


Polja nam sniežak pokrio bieli, 
Nebom se viju oblaci veli, 

Sunce posjeća rieđko nas kada, 
Zimović vlada! 

Ne ima sad poja ptičica krasnih, 
Niti pastira odziva glasnih, 

Ne ima na polju vesela rada, 
Zimović vlada! 

Zato u domu posluj mi sine, 

Dostat se žudi svake vrline, 

Ne daj da smrzne duša ti mlada, 
Zimović vlada ! 

Zimović starac slika je diva, 
Sniežna mu kosa glavu pokriva; 
Ledena zrakom šika mu brada, 
Zimović vlada! 

Zimović sniežnim plastom obavit, 
Ledeni tielom pojas mu savit — 
Srce mu puno zime i hlada, 
Zimović vlada! 

Nije veselja, radosti nije, 

Vani već ljuto sjevernjak brije, 
Bježte u sobe dječice mlada, 
Zimović vlada! 

Junak na kozlu. 

Raduje se Živko mali. 

Pa skakuće, pa 'se šali, 

Djedo će mu doniet stari 
Sa pazara liepih stvari: 
Limen-sablju sjekalicu, 
Drven-pušku vjerenicu, 

I još toga mnogo, mnogo, 

Oh veselja, mili Bogo! 

I kad dodje djedo stari, 
Donie Živim liepih stvari: 
Limen-sablju sjekalicu, 
Drven-pušku vjerenicu, 

Živa kozla — mili Bogo! 
I još toga mnogo, mnogo 

Od veselja Živko mali 
Sve u sreći, sve u šali 
Pušku, sablju na se meće, 
Kozlu skoci mah na pleće, 
Ter poleti niz to polje, 
Pjevajući dobre volje, 

Da se selom čude ljudi 
Ratobornoj Živka ćudi, 
Sboreć: „Spretna li dječaka 
Našeg Živka, našeg đjaka!" 
Selsko pseto, Sokol hudi, 
Lajuć se za kozlom trudi, • 

Silan lavež eto diže, 

Da sve uhom kozlić striže, 

A na kozlu Živko mali 
Veseli se, pjeva, šali .... 

A1 na jednom kozlić plane, 

Na noge se stražnje stane, 

Pa u bližnju blatnu grabu 
Strese Živka kao žabu! — 

Plačuć mah iz grabe skoči, 

A1 i djece množ uoči. 

Koja, kad što vide slična 
Mah su smijati se vična, 

Porugljiv mu viču riek: 

Živko kozlić mek, mek, mek! 

- 

UgAio mi je, 

Vjeran li je, 

Mili drug moj: pas; 

Svud me sliedi vjerno, 

Ljubi neizmjerno, 

Sluša svaki glas ! 

Kad sam sjetan, 

IP nesretan. 

Kad sam bolan tol, 

Pas moj sa mnom tada 

0 

Tuži, plače, strada, 

I on ćuti bol! 

Kada glasno, 

Milo, jasno 

Pjevam pjesmu mlad, 

I moj pas tad žudi 
Radost skazat svudi, 
Veseo je tad! 

Kad mi prieti 
Dušman kleti, 

Tko me štiti mah ? 

Pas moj mene brani, 
Dušmana odstrani — 

Pa me mine strah! 

U radosti 
I žalosti 

Vjeran mi je drug, 

S toga i ja njemu 
Ugadjam u svemu, 

Da me nije rug . . . . 

Mio mi je, 

Vjeran li je, . 

Mili drug moj: pas ; 
Svud me sliedi vjerno. 
Ljubi neizmjerno, 

Sluša svaki glas! 




Otac sinu. 



j ljubi dom! 

Ta svietom tražit sreće 


Tko ide nać’ je ne će, 

Oj ne će neg’ u domu svom; 
Jer svud je liepo, dobro, 

A1 doma bolje, pobro, 

Za dom ti dakle budi mar, 
Ta on je čar! 


Oj radi viek! 

Veseljem uči samo, 

Gle škole tebi tamo, 

Tvom’ srcu, duši tam je liek; 
Oj radi rano, kasno, 

I uviek dobro, krasno, 

Za svoje živi, sinko moj, 

I budi svoj! 


O budi svoj! 

Prevarljivi su ljudi, 

Na oprezu ti budi, 

I ne daj, da te vara koj; 
Ne vjeruj svakom svašta, 
Koj sbori izpod plašta — 
Ta ljudi živu razno svud, 
Ti pošten bud! 

Oj ljubi dom! 

I pjevaj svakom sgodom 
Hrvatskim milim rodom, 
Nek pjesma ori kao grom! 
Probudjuj bratske sile. 
Razblažuj duše mile, 

I brani svoje kao lav 
Kroz život sav! 




Gusarica. 



eselo mile guskice moje, 

Mašite krili, repovi svojim’, 

Ja ću da budem kraljica vaša, 
Pravdu da svakoj pravedno krojim 
Ga, ga, ga, ga, juli! 

Svakake vrsti ima vas ovdje, 

Biele i sive, plavetne boje, 

Sve ste mi drage, krasne i vjerne, 
Života moga družice moje. 

Ga, ga, ga, ga, juli! 


Dodje li bura gromom i kišom, 
Ne će mi bježat nikuda stado, 
Nr škodi kiša guskicam mojim, 
One po vodi plivajn rado. 

Ga, ga, ga, ga, juh! 

Veselo sada guskice mile. 

Doći će skoro jesen preblaga, 

Bit ćete tada dobre pečenke, 

Kućici našoj jestvina draga. — 

Ga, ga, ga, ga. juh! 

Perom će vašim posije se pisat 
Mnogog junaka djela i slava — 
Perje će dati blazinu meku, 

Na koj se tako sladjano spava ! 

Ga, ga, ga, ga, juh! 


Knjiga. 

Ža nadeš mili ono blago. 

Sto u sebi sreću krije? 

Kazat ću ti, pregni za njim, 
Čuj! to blago knjiga ti je! 

Znaš li gdje ti srce mlado 
Najviš slasti može steći? 

Kazat ću ti, sinko mili, 

Knjiga to je, staza k sreći! 

Znaš li što ti dušu brani 
Od zla svakog i od briga? 
Pamti što je, sinko dragi, 

Ta obrana ti je knjiga! 

Knjiga kriepi srce, dušu, 



Morat ćeš se preseliti 

Nastojanje ruši pako — 



Tužan, znaj, sa svieta tog; 

Knjiga bistri um i pamet 



Ali tko će tada biti 

I pregnuće diže svako! 



Tvojih djela sudac strog? 

, 



Bog . . . 

Segni za njom, dok si mladjan, 


»* 


Marljiv uz to uviek budi, 


k 

Budi za to, mili pobro, 

Bit ćeš sretan na tom svietu. 



Kriepostan i dobar, daj! 

I miljenik dobrih ljudi! 



Znaš li, ako činiš dobro. 




Koj ćeš gor’ zavriedit kraj? 

0 d z i v. 



Raj . . . 





Jula počinak želeć poći 




Noćni sebi tražiš stan; 



Nemila sudbina. 

A1 kad mine vrieme noći, 




Sto ti tada prieči san? 



žBijaše majka s dvoje djece sama. 

Dan . . . 



Življaše tužno, ko sirota svaka. 




Jedina nada njojzi djeca bjahu. 

Krasan danak opet svane, 



Oj djeca dobra i u dobru jaka . . 

Veselo ćeš radit moć; 




A1 kad sunce ti zapane, 



A1 jednom težko razboli se majka, 

Sto te sili snivat poć? 



A djeci srca tuga, vaj obuze: 

Noć . . . 



„O Bože! ne daj, da nam već zamine!“ 




Moljahu često, roneć gorke suze. 

Dani, noći hitro prodju 


2 


Kroz taj tužni svjetski vrt; 



I nekog dana, usred silne žege, 

A1 kad zadnji tebi dodju, 



Uprosi majka djecu vode hladne. 

Sto će žiće tvoje strt? 



„Po vodu Tonko, ajde vrč ponesi, 

Smrt . . . 



Gle! majci treba okrepe sad sladne! “ 

k '< 

Iđjahu djeca dugo do studenca, 

I punim vrčem sada krenu kući — 

A1 umorena pod hrast jedan sjednu. 

Za majku mole Boga tugujući .... 

Vrućina bila, djecu umorenu 
Obhrva sanak, te i usnu sada; 

A1 netom u snu tužnu spaze sliku, 

Ka gorko rani njina srca mlada! 

Gle! krasna eno slika se prikaza, 
Bjelinom joj je odjenuto tielo, 

Na rukuh nosi majčicu jim dragu, 

I krili leti prama nebu smjelo .... 

„Oj stani, stani, angjele predivni, 

I mi s tobom . . djeca u snu sbore, 
A1 netom sanak ostavi jih pusti, 

I odu kući, da si majku dvore . . . 

Ah tužna djeca čim pred majku stupe, 
Zadrkću silno, kao smrti žrtva — 

I plačnim glasom kliknu ostavljena: 

„Oj majka naša, majka leži mrtva!“ 


Zviezdam. 

j zviezdice mile kak sjajite jasno, 

U tihoj me noći veselite krasno, 
Razgledam i svjetlost i žar vam predragu, 
I s milja tad tonem u misao blagu . . . 

U svjetlosti vašoj ja Višnjega gledam, 

I okom se od njeg’ odvratiti ne dam, 

Oj k vama još uzdižem ručice gori, 

A duša mi molitvu milenu sbori: 

Ah sjajte mi zviezde na visu dalekom, 
Ah sjajte mi sjajte otačbini viekom, 

Nek vjekuje svjetlo u rodu i domu, 
Hrvati da živu viek svoji u svomu! 

Pjevajmo. 

jj^filina pjesme naše 

Razblažuje nam grud, 

Uzdiže srca domu 
I rod nam diči svud! 

Oj pjesma život krasi, 

Stog’ Ijubmo pjesmu viek, 

Ta sladak li je u njoj 
I nam i rodu liek . . . 

Pripjevaj skladno, milo, 

Hrvatskim glasom, oj! 

Srdašcem pako mari 
Uzvisit narod svoj. 

Pripjevaj rodu slavu, 

U pjesmi mu je sva — 

Nek ori gorom, dolom, 

Nek svietom svud se zna! 



Dok mladi smo i čili, 

Ah pojmo pjesme svud, 

Ta pjesma sve nam blago 
I drago naše bud! 

U pjesmi duša živi, 

A srce ljubit zna, 

Tko pjeva zla ne misli, 

U pjesmi slast je sva! 


U tebi sam samo sretan, 
Domovino ma! 

Novu radost, novi život 
Ćutim sada ja. — 

Oj privini svoga sina 
U svoj naručaj. 

Sva si meni dragost, sreća, 
Moga žica raj I 


-- 0 - 0 -- 


Povratak u domovinu. 



dravo draga domovino, 
Primi cjelov moj, 
Dođjoh u te opet evo, 
Vjeran sinak tvoj. 


Zemljo mojih mladih dana 
Divna li si, oj, 

U tebi je moja radost, 

Ti si uzor moj! 


Zdravo draga domovino, 
Primi cjelov moj, 
Dodjoh u te opet evo, 
Vjeran sinak tvoj! 


Proljeće. 


jj|đe poljem, gorom svuda 
Mladjan putnik liep i drag, 
Cvietak mu je za šeširom, 
A na licu posmjeh blag. 


Tvoje šume, tvoje gore 
Zemski su mi raj, 
Tvoje rieke, tvoje more, 
Sve je krasno, znaj! 

Sto ti imaš liepa, dobra, 
Ne ima drugi sviet — 
Ti si izvor sve ljepote, 

Ti cvatući cviet . . . . 


Mile pjesme on si pjeva, 
Pjesmom ječi gora sva, 

Svom divotom on razblažit 
Svako nježno srce zna! 

Kamo dodje sve oživi, 

On probudi narav svu, 

I na svaki prozor kuca: 

„Hej! otvorte, ja sam tu!“ 

A gdje kuca, tuj mu rado 
Svak’ otvara stanak svoj: 

„Dodj’ putniče mili, dodji, 

Razveseli đomak moj! “ — 

Dođje 1’ k mladcu ili starcu, 

Oh te slasti čujte tad: 

Tom veselju ne ima kraja, 

Pojuć hrli sve na rad! 

Znate T tko je putnik ovaj, 

Koga ljubi, želi sve? 

Višnjeg otca on je čedo, 

Ime mu je: proljeće! 

—ix 0 io— 

Lasta vicam. 

||^obro došle mile ptice 
U hrvatski kraj! 

A 

Na zelene livadice, 

U zeleni gaj! 

Kren’te gorom i dolinom, 

Kren’te rodom sad, 

Svojim spjevom i milinom 
Diž’te sve na rad! 

Nek se ljudstvo od sna prene, 

Proljeća je čas — 

Nek na poso svatko krene, 

Diž’te laste glas! 

i 




Veselo nam zapjevajte 
Milim glasom tol: 
Marnom poso olakšajte. 
Tužnom srca bol . , 

Ah ni jedna ne ostavi 
Našeg roda hram, 

Nek u njemu viek boravi 
Pramaljeća plam. — 

Dobro došle mile ptice 
U hrvatski kraj, 

Na zelene livadice. 

U zeleni gaj! 


Na gore 


^a gore, na gore, 

Na vrhove vele, 

Na gore, na gore, 

Viek grudi mi žele! 

Na gorah tek ptice 
Pripjevaju slasno, 

I mirisne ruže 

Ugadjaju krasno. 

Nad glavom mi lebdi 
Nebesni taj stanak — 
Ah u njeg’ doć želim 
Na samrtni danak . . 

Slaveć Boga kao Tvorca 
Svega svieta širokoga! 

Tuj poleti čovjek umni, 

Ter se Bogu smjerno klanja; 
Tamo prhne slavulj mili, 

Ter zapjeva božju slavu; 

Mala ševa leteć zrakom 
Slavi pjesmom Boga svuda; 
Poljem, gorom zvierad hrli, 
Te se klanja Stvorcu svomu. 
Stari dub u tamnom gaju 
Prignu smjerno drevnu glavu, 
[ela, lipa, cvieće razno 
Sve pred Bogom pada niče! 

A Bog dragi možnom rukom 
Sve po redu blagoslovi, 
Svakom stvoru milost daje. 
Da mu lice gledat može. — 
Trepetljika samo ne će, 

Da se Stvorcu svom’ pokloni, 
Već oholo poče sada 
Sama sobom besjediti: 

„Ja da prignem glavu svoju, 
Ka do neba skoro siže ? 

Ne! nek drugi klanja mu se, 
Ja lje neću, toli dična!“ 

A Bog dobri milim okom 
Trepetljiku samo gledne, 

Koja počne u taj časak 

S pogleda tog drktat ciela! 

I još drkće i trepeće 
Srebrno još lišće sada, 

I dok Bogo svietom vlada 
Drktat tužno prestat ne će! 

■—o— 

Ide medo! 

jj^ladića dva su putovala svietom. 

A s proljeća kad mine studen, snieg, 
Kad medonja se od sna zimskog prene, 
Ter strahom puni svaku dol i brieg . . . 
A1 mladci hrabri ne boje se mede, 
Ta živo srce, ruke mnogo vriede! 

„Da đođje samo — progovori jedan — 
Razdrobio bi rebra mu i vrat, 

I da se takne samo tiela moga, 

Života bi mu kućno zadnji sat! 

Ja ne znam šale, šala djeci valja, 

A ja sam junak, strah mi grud ne kalja! “ 

A drugi na to: „Tako valja, druže, 

A1 ipak s medom nije poso lak — 

Ta znaš ga hulju kako znade klati, 
Nezasitan je, k tomu brz i jak! 

Nu ako dodje ludi medo amo, 

Nek crče mahom, čim se ukaže samo!“ 


„Nelt crče!“ jedan. „Tako budi! 11 drugi. 
I podju hitro dalje strmim tlom; 

Junaci mladi ne boje se mede. 

Ta svaka rieč im ori kao grom! 

Pa tko je medo, da uplaši take 
I srcem, rukom hrabrene junake?! 

„Čuj druže mili — reče netom jedan — 
Ne šumi T šumom tajni neki šum? 

Gle! tamo, tamo gusti grm se giblje, 
Sad zvier na čisti eto skoknu drum; 

Ah jest za cielo — Bog mu sreće ne do, 
Ne drkći brate, eto ide međo! 1! — 

„Oj na hrast!' 1 „Na tlo!” kliknu.oba skupa, 
I već se jedan popne na hrast blied, 

Ko mrtav drugi pade mah na zemlju, 

Ta strah je medo — sam ga bies i jed! 
Gle! onaj gore sav je satrt strahom, 
A ovaj doli đahnut ne srne dahom! 

I dodje medo i onjuši vjerno 
Na zemlji mladca i junaka sad, 

A1 mrtav, mrtav, nit mu daha čuje, 
Životu svakom zameo je trag . . . 

A medo s mrtvim ne će da se gosti, 
Pa mumljajući s njime se oprosti. — 

Ohrabren sada mladić s hrasta sidje, 

Da vidi je T mu jošte živi brat: — 

„Oj kazuj, brate, što ti medo šaptnu, 

Je 1’ pito za me, to bi rado znat?“ 

A drug će njemu, svedjer đrkćuć jako, 
Prosborit sada tepajući ’vako: 

„Oj grdno li se medo teb’ naruga, 
Strašivicom te nazva, babom, čuj; 

Još reče da si kukavica sinja, 

Jer nisi, ko ja, đočekd ga tuj. — 

Tko ne susreta junački junaka, 

Taj nije junak, nego plaha baka!“ 

„Ne sbori tako! drugi će mu na to, 

Sve slutim da je medo blizu nas, 

Da opet dodje, jao grozne misli, 

Ta zadnji bi nam tada kućno čas ! 

Ah tiho, tiho ajd odavle, brate, 

Oj nije za me, strah je mene za te! “ 

I strahom mladci jedva šumu prodju, 
Već stara hrabrost obuze jim grud; 

I opet svaki gradi se junakom, 

I opet lavlja obujmi ih ćud! 

Aj lahko sada, ne ima mede ovdje, 
A s medom bome i strah mladce prodje! 

Pametnice. 


1 

Mjesto slušah sborit djače: 
„Danas učit ne ću, 
Vremena još sutra imam, 
Tad naučit sve ću!“ 

Mani mi se takva sbora, 
Mudri vele ljudi: 
Danas svoje posle svrši, 
Sutra miran budi! 


Ainogo djače s nehajnosti 
Zalud vrieme trati, 

A1 pod starost za njim plače, 
Da se opet vrati . . . 

Sinko daj za rana radom 
Troši vrieme drago, 

Jer što prodje ne vraća se, 
Vrieme nam je blago! — 

3 

Poštuj otca, poštuj majku, 
Zapovieđ je Boga, 

Poštuj vazda starijega, 

Za života svoga. 

Poštuj braću, prijatelje. 

I sve dobre ljude. 

Da ti život na tom svietu 
Vazda sretan bude! 

i 

4 

Opreznost je dobra majka 
Čuva te od zloga, 

Ona vodi tvoja djela 

Do žuđjenja tvoga . . . 

Uviek radi, al oprezno, 

Ne ćeš svietom bludit, 

Nit će itko tebe moći 
S tvoga rada kudit! 

5 

Budi miran, krotka srca 
Kad ti krivo čine, 

Jerbo brzo iza bure 
Jasno sunce sine ! 

Tad ćeš gledat radostivo 
Svoje pakostnike, 

Gdje jim sramno lice gine 
S krivnje prevelike . . 



6 

Dobro srce — to je duše 
Biser skupocjeni, 

Dobra duša — to je srca 
Alem kam mileni. 

Dobra duša, dobro srce. 

Što ti treba više? 

Ništa — već da srce kuca. 
Duša takva diše! — 

7 

Marljivost je divna kriepost. 
Ona život sladi — 

Tko marljivo poso tjera, 

Taj si sreću gradi! 

Gledaj pomno male pčele. 

Motri hitre mrave: 

Sveg’ imadu izobilja. 

Jer se poslom bave. 

8 

Ne preziraj siromaka. 

Ta i on je čovjek. 

A sve ljudstvo, znaj. da mora 
Ljubiti se dovjek. 


a 

Zato gledaj, da se ljudi 
U ljubavi slože — 

Jerbo nitko ne zna što ga 
Stići jošte može! — 

9 

Ne okaljaj srca svoga 
Ohološću gadnom, 

Jerbo ona ruži život, 

Čini dušu jadnom . . . 

Sto je holi stvor na svietu, 
Koji svuda bulji? 

Ništa — nego lud i ružan 
Čovjek u krabulji! 

10 

Domovinu svoju ljubi 
Nad sve, što je krasno, 

Za nju nek ti mlado srce ' 
Kuca živo, glasno! 

Koji doma svog ne ljubi, 

Zar je sin mu vriedan? 

Nije, nije! sve ga mrzi — 
Nesretnik je bieđan! 


11 

Tko svog’ druga ogovara 
A iz zlobe gadne. 

Nije vriedan prijateljstva, 
Ni ljubavi slađne. 

Jerbo zloba u zlo tjera, 
Kriepost grabi duši, 

A iz zloga zlo se radja, 

Sto no život ruši! — 

1 2 

Laž je mrzka napast duše, 
Njom se ne koristi. 

Jer tko laže, tom u grudi 
Diše duh nečisti! 

Lažac nije sretan dugo, 

Sve ga mrzi, kori, 

Pa ni tad mu nij’ vjerovat 
Kada zbilju sbori! — 


Ne poželi tudjeg blaga, 
Griešna to je želja, 

Jerbo s tudjim ne ćeš imat 
Sreće ni veselja! 

Svojom mukom ti učini 
Temelj svojoj sreći. 
Neprestanim pako radom 
Blago ćeš si steći . . . . 






„Ja sam pošten, čista srca!“ 
Tak se hvale cesto, 

Samo da omiliv svietu 

U njem dobe mjesto! — 

Ti ne vjeruj hvalisavcem, 
Daleko jim kuća! 

Samo djelo resi ljude, 

A ne rieč cvatuća . . . 

15 

S bližnjim svojim uviek živi 
Mirno i u slogi, 

Tad ćeš svietom zadovoljno 
Čas proživit mnogi . . . 

Sloga čini život sretnim, 

A budućnost sjajnom, 

S toga ljubi slogu svaki 
Ljubavi bezkrajnom! 

16 

Naš je život sličan pjeni, 
Koja naglo gine, 

Kratak li je! tek oživi 
Skoro već zamine! 


Za života vazda radi, 

Dok ti možno radit, 

Ah ne ljudi, pak će za to 
Tebe Bog nagradit . . . 

17 

U čovjeka dva ne diraj 
Kad se živo tuku, 

Jer se oni mogu smirit, 

Pa tad tebe vuku! 

Ti se tomu viek uklanjaj 
I u zaklon bježi, 

Jer se često on opeče, 

Koj sve vidjet teži! — 

18 

Što je sreća? Prazna vreća, 
Koja svakog ljuti, 

Nestalna je, nemilostna, 

Kao kamen kruti! 

Ne uzdaj se u nju nitko, 

Ona često vara — 
Sobstven rad i dobra volja 
Pravu sreću stvara! 

.19 , 

Ne izdavaj, o čovječe, 

Nikad druga svoga, 





Izdajice! grieh ti siže 
Vjeruj mi do Boga! 

Ti na sebe rađje pazi, 

I na dobro kreni — 

U zlu pako druga svoga 
Vazda opomeni! — 

20 

Na razkrižju žica ne znaš 
Kuda krenut sada ? 

Ne idi lievo — zlo je tamo, 
Niti desno tada: 

Pravim putem za života 
Stupaj mili pobro, 

Tuj ti cvate prava sreća, 

Tu je svako dobro! 

21 

Hoćeš da te ljudi hvale 
Radi tvojih djela? 

Nemoj! jer je ova. hvala 
Samo himba ciela! 

Znaj da sviet taj iskren nije, 
On zavidja svakom — 

Zato skromno dobro radi 
I ne budi lakom! 


2 2 

Mlada grana lahkom silom 
Svijati se dade, 

Stara težko, jer u tvrdu 
Okorjelost pade. 

Zato dok ti srce mlado 
Kuca zdravo, živo, 

Ti na dobro s njime kreni, 
A ostavi krivo! 

33 

Čisti si od smrada tielo 
Ak si čovjek pravi, 

Tad ćeš biti zdrav i nježan 
Kao lier gizdavi . . . 

Ta čistoća pol je zdravlja, 
Istina je živa, 

Nečovjek je, koj pod haljom 
Smradno tielo skriva! — 

24 

Što je mladost? Mala radost 
Koja leti burno; 

Zato si ju, dok ne prodje, 
Upotrebi žurno. 







I posvuda radostivo 
Posla se prihvati, 

Jer kad starost slaba dodje, 
Smrt ju tad zahvati! — 

25 

Ak ti tko god dobročinstvo 
Kakovo učini, 
Zahvalnošću njemu dobro 
Ti se vratit brini; 

Jer zahvalnost ti je krasna 
Kriepost duše svake, 
Nezahvalnik zla je srca, 

A i duše pake! — 

26 

Čuvaj zdravlje svoje, sinko, 
Sve je ono blago, 

Ne zamieni njega zlato, 

Ni kamenje drago! 

Čuvaj zdravlje, to jedino 
Na tom svietu dobro, 

Bez njeg’ ne ima tebi sreće, 
Ni života, pobro! — 

27 

Kad se dobra posla latiš, 
Postojan tad budi, 

I podpuno poso takav 
Dovršit se trudi. 

Jer tko rad svoj viek odgađja 
Na buduće dane. 

Taj ga riedko kad dovrši, 

Često i propane! — 

28 

Sve što radiš na tom svietu 
Radi s dobre volje. 

Tad će ići tvoje djelo 

Uviek sve na bolje . . . 

Budi Vazda za života 
Domu sinak pravi, 

Svakim djelom, svakom misli 
Svoj si domak slavi! 

Mladi rodoljub. 

r 

^in sam roda hrvatskoga. 

On ugadja srcu mom, 

U njem dobra imam mnoga, 
Hrvatski je krasan dom! 

Bogat dolom, možan gorom, 
Moje duše pravi raj, 

Velik sborom, silan tvorom, 
Hrvatski je divan kraj! 


Sinje more divno to je, 

Sto mi resi dom i rod, 
Bujne rieke zemlju goje, 
Zemlja daje krasan plod . . 

Dobrih ljudi roda moga 
Puna mi je zemlja sva, 

Glas i slavu doma svoga 
Svaki vjerno branit zna! — 

Ah za milu domovinu 
Viek će moja živit grud — 
Hrvatskomu budi sinu 
Dobrim radom sreća svud! 


60 

Želja za proljećem. 

fiSŠ 

$lraj dodji moja željo izgledana, 

Oj dodji skoro divno pramaljeće, 
Oživi narav svom dragotom veće, 

Nek svane s tobom milje ljepših dana- 
Oj dodji skoro, s tobom sve oživi, 

I sve se tebi raduje i divi! 

Već jenja zima, jenja sjever ljuti, 

A gle iz zemlje zelen-trava viri, 

I s juga lahor toli blago piri, 

A svako srce novu radost ćuti . . . 
Oj dodji skoro željo izgledana, 

Nek svane s tobom milje ljepših dana! 

Sa juga eno pjevica nam milih, 

Već idu amo pjesmom milovankom, 

I već se slaže samac milom samkom, 

Da Ijubkim spievom milinje razkrili. 
Oj dodji skoro divno pramaljeće, 

Oživi narav svom dragotom veće! 

Već dan se dulji, blaži nas sunašce, 

I čovjek veće na polje se spravlja, 
Pastira eno glas se svuda javlja, 

I svakom igra veselo srdašce. 

Oj dolazku se tvomu svatko nada, 

S tog mile pjesme i veselja sklada. 




Oj dodji moja željo izglelana. 

Oj dodji skoro divno pramaljeće, 
Oživi narav svom đragotom veće, 

Nek svane s tobom milje ljepših dana. 
Oj dodji skoro, s tobom sve oživi, 

I sve se tebi raduje i divi! 

-S—S- 

Domovini. 

8 omovino! u tvom krilu 
Smotrih sunca prve trake, 

Spoznah otca, majku milu, 

I uživah slasti svake. 

U tebi si gojih žice. 

Plod okusih u teb’ prvi, 

S tobom nek mi bude biće, 
Dokle u njem ima krvi 1 

Tebe ljubim, majko, vjerno, 

Jer si srcu momu mila; 

Tebe ljubim neizmjerno. 

Jer si puna krasnih sila . . . 

Domovino! divno vrelo 
Slasti, blaga i milina. 

Tebi dajem žiće cielo, 

Jer si dragost mi jedina! 


Domovino! majko brižna, 
Meni vrhu sveg’ si blaga, 

Ma je želja' nedostižna 
Dušmanskog ti satrt vraga! — 

Dok mi žiće u životu, 

I dok srce moje bije. 

Viek ću slavit tvu krasotu, 
Koja dušu moju grije. 

Umom, snagom branit ću te 
Proti svakoj nepogodi, 
Dušmane ti rušit ljute. 

S kojih tebi zlo izhodi! — 

Oh ne želim vršit ino, 

Neg što žude moje grudi: 
Hrvaćanska domovino 
Moj ti život žrtvom budi! 

- T— 

Šumski čar. 

jj^umski car 

Blaži srca moga žar; 

Dolom potok tih romoni, 
Bistar mu je hitri tek; 

Mene k njemu želja goni, 



Jer mu divan, vode jek . . . 
Svuda vjetrić tiho piri 
Tresuć lišće dahom blag; 
Grudi moje razkoš širi, 

Jer tu pokoj vlada drag! 

Šumski čar 

Blaži srca moga žar; 

Sve je ovdje puno sreće, 
Vesela je narav sva, 

Oh nit moje srce ne će 
Tuj da tuge kakve zna! 
Ovdje viekom ja bi bio, 

Jer je svakog milja vir; 

Tuj bi samo pribavio 
Srcu mojem sladki mir! — 


Lovska pjesma. 

: 

i smo braćo srca čila, 

Lov je naša igra mila, 

Lovac živi život blag; 
Nož i puška nam je- ljuba, 
Viestnik glasna naša truba, 
Dol i gora stanak drag! 


Pjesma nam je blago krasno, 
Uviek milo, uviek slasno, 

I utjehe bujni vir; 

Domak znamo ljubit vjerno, 
On je dobro neizmjerno 

Gdje nam cvate sreća, mir! 

Nojca gine, dan se javlja, 
Lovac narav već pozdravlja, 
On je spreman — lovi već; 
Zvier proganja širom svuda, 
Bila slaba, bila huda, 

Nju na oko želi steć . . . 

Puška sievne, zvier se sruši, 
Tane grudi joj probuši, 

Mrtva čeka strielca sad; 

I on skokne, zvierku digne, 

S njom za rana kući stigne, 
Veselo mu srce tad! 

Gdje je slasti, više, više, 
Slobodno tam lovac diše, 
Radostan mu život svud; 
Suma, gora i planina, 

Čama. mu je domovina, 

Za kom vazda hlepti grud! 
—o— 



Svibanjska pjesma. 

j divni svibnja dani 
Ostante ovdje viek, 


Vaš čar mi. dušu zani 


I srcu mom je liek. 




Oh veselo u maju 
Sprovadjam svaki čas, 

U dubravi i gaju 
Slavulja ori glas. 

I svaki stvorak slavi 
Svoj preporodjaj nov — 

Po gori i dubravi 
Na poso ori zov. 

Već lastavica mila 
Sa juga dođje k nam, 

I gnjezdo već je svila 
Na onoj gredi tam . , . 

Siromak i bogatac 
Na poso hrli svud. 

Jer Bog je mamu platac, 

On blagom stvara trud . . . 

Oj ustaj rode mili, 

Na poso mi se daj, 

Ta van te zove, sili 
U narav krasni maj! 

I posluj marno vazda, 

Ko pošten Hrvat zna, 

Tad svoj ćeš biti gazda, 
Slobodu steći mah! — 


-Q- 


Djed unuku. 


j|^ađ sve budi sinko vjeran i istinit, 

Ne ogrieši duše lažju nikada; 

Od vjekova bjaše zavjet svet Hrvatu: 
„Istinit i vjeran bit ću vjekoma!" 

Ti si hrvatskoga sinak roda dičan, 
Budi sinko dragi djedovom si sličan! 

Mlad si jošte dušo, težko tebi nije 
Sliedit tvih djedova svaki dični rad; 

Ali od mladića eto tebe mužem, 
Promisli to sinko. pa se trsi tad . . . 
Sbori jest ii nije, nikada ne laži, 
Istinu i pravo svuda viek pomaži! 

Ako dušman prieti tvomu marnu žiću, 
Ako ljudi kore napredan ti rad — 

Bori mi se sinko rieči, umom, činom, 
Bori mi se hrabro — svi će pasti tad! 
Znaj! Hrvati vazda hrabro se borahu, 
Zato ko junaci viek pred svietom sjahu! 

Gledaj zviezdu roda: Zrinskoga Hrvata, 
Kako dično rodom njegvo ime sja. 

Sjećaj mi se često toga poštenjaka, 

Koga sa junačtva slavi zemlja sva! 

Diči mi se Zrinskim, hrvatskim junakom, 
Uzorom ti budi on pri djelu svakom ... 

Krešimira Velog, Zvonimira kralja, 
Frankopana dičnog, slavnog Hrvoje, 

I ostalih možnih zatočnika zemlje, 

Ti se sjeti sinko, pa ih slavi sve! 

Kad imena ota ti spomeneš, diete, 
Skini šešir s glave — to su rieči svete! 


Radovane sinko! uči se i radi, 

Staru slavu zemlji ti ćeš vratit znat, 
Tvoji će zemljaci za tobom u djelu — 
A Hrvatska mala Velikom će sjat! 

Znaj! Hrvati vazda hrabro se borahu, 
Zato ko junaci viek pred svietom sjahu! 

Pamti rieči moje — božja s tobom pomoć, 
Složnom braćom žurno na poso se daj! 
Gle Hrvatske krasne, treba složnih sila, 
Da nam svane sretnom, da nam budne raj.. • 
Da u raju ovom budu svi Hrvati 
Složni, silni, svoji — dobri Bog će dati! 


Hrvaticam. 

ojmo pjesmu kćerkam slavnim 
Slavnog roda hrvatskog, 

Da ga srcem ah ljubavnim 
Ljube viek do groba svog: 

Narod nam je dičan, 

Svojim kćerkam sličan, 

A gdje vlada jedna čast, 

Tamo ljubav mora cvast! 

Pjesma srcu vašem zuji 
Stujte slavnog doma prag, 

Nek iz grudi vaših buji 
Naš hrvatski izraz drag, 

.Tad će cvasti sreća 
Rodu našem veća, 

A ljubavi planut plam 
Ljubeć doma sveti hram! 

Sve nek živi, što je naše, 

Sto nam diže rod i dom, 
Rajskim nek se miljem paše, 
Dom nam bio svoj u svom ! 
Kćerke naše dične, 

Milom rodu slične, ■ 

Bog će ljubit viekom vas 
Stujte, stujte roda glas! — 

Proljetne želje. 

roljetnih nam eto divnih dana, 
Ugodnošću svom nas blaži sunce, 
Zelen krasi polja i vrhunce, 

Svuda ori gromko pjesma rana! 







Tom milinom obuzeta duša. 

Tri mi želje u srcu probudi. 

Želje krasne, s kojih bukte grudi. 
Koje svaki nek usvojit kuša. 

Prva zelja domovini glasi: 

Bila svuda složna, moćna, čila. 

Bila vazda svim Hrvatom mila. 
Njene djece nek ju ljubav krasi! 

Druga želja kliče dobru sreću 
Poljodjelcu: Bog mu brani sjetvu, 
Da u jesen bujnu nađje žetvu. 
Svojem domu sve na radost veću! 

Treća želja nježna je i blaga: 
Mladost Bože jači nam hrvatsku, 
Neka vazda ljubav goji bratsku, 
Kom će procvast domovina draga! 

Nek nam mladost jedna miso diže: 
IT u vatru, ii’ u smrt, u vodu — 
Sve na korist milom našem rodu, 
Nek je samo rod slobodi bliže! 

Tri iz duše sad mi nikle želje. 

Tri mi želje, ko tri krasna cvieta. 
A1 još jedna ove nek susreta: 

Bože živi domu prijatelje! 



-0-o— 


.. -— 

? 

Jesen. 

t||uj! po šumi, gori, 

Pjesmica se ori, 

Brata grli brat; 

Hrvatsko se kolo 
Siri na okolo, 

Kucnu milja sat! 

Jesen nam se kaže, 

Žut se listak slaže 
Na zemljicu dol — 

Iza ljetne sjetve 
Eto dobre žetve, 

Ah to godi tol! 

Kruške, jabučice, 

Ljudske miljenice 
Raduju nam grud; 

Breskve, šljive plave 
Tamo vise zdrave, 

Svud je svega, svud! 

Gledaj groždje krasno 
Kako sjaje jasno, 

Kao alem kam; 

Družba pjeva, svira, 

Puno groždje bira, 

Bit će vinca nam! 

I 

Gazda sude snaži, 
Moštom srce blaži, 

To mu riedka slast — 
Gazdarica kuha 
Zeljem mesa suha, 
Družbi prava čast! 

Svud se poso javlja, 
Živež svatko spravlja, 
Jesenski su dni; 

Po dobitku vazda 
Poznaje se gazda, 

Na njeg paze svi . . . . 

Daj o bože sreću 
Rodu sve to veću, 
Bratski daj mu sklad; 
Ti mu bože jaki 
Blagoslovi svaki 
Njegov mučni rad! — 


Ljudski život. 

i 

1 je život ljudski kratka vieka, 
Sličan sreći, koju čovjek čeka 
Tek započne, već i naglo pada. 
Kao sjena, koju svjetlo svlada! 


— 


Dva pluga. 

j^va su pluga uzpoređo stala, 

Jedan hrdjav, drugi sjajan vrlo, 

Tad će prvi, okrenuv se drugu, 

Ljutit viknut što ga nosi grlo: 

„Tri sta jada! Sto je uzrok tomu, 

Ja — koj stojim ovdje viek pod krovom. 
Nit me kiša, niti sunce kvari, 

Svak dan hrdjom zaokupljen novom 
Grd i taman ja sam ovdje eto, 

Ko da orem blatom cielo ljeto! 

Ti — kog svak dan poljem konji vuku, 

Koga seljak svuda često tjera, 

Ti se svietliš u blišćućem sjaju, 

To je čudno, čudno, bog i vjera!“ — 

Na to drugi odgovori ’vako: 

„Sto se ljutiš druže toli jako. 

Uzrok sjaju zašto da ti tajim? 

Jerbo radim, za to tol’ se sjajim!'“ 

—• <-•<>— 

Majka i kći. 

M a j k a : 

(Jjoš liek taj uzet treba, doć će pomoć s neba! 


Kći: 

Ah liek taj u toj kupi? Mislim bit će dosta! 
Već predjoh, gledaj majko, preko zlatna mosta — 

A krasnik neki već mi divnu ruku poda, 
„Do zlatna dvora — veli — nije puno hoda 

Majka: 

To utvora je samo — deder usta amo , . . 
Kći: 

Ah liek taj blaži toli, majko moja draga, 

U tielo moje udje nova neka snaga, 

I radostno ti kročim kud me krasnik vodi, 

Oj zašto veće k cilju sa mnom ne dohodi ?! 

Majka: 

Ti blieđiš kćerko moja! nevolja ti koja? 
Kći: 

Oj nevolje ti ne znam, tako mi je dobro, 

A krasnik ovaj, majko, mili mi je pobro . . 
Čuj! kako ljubko sbori — jao tužni glasi — 
„Na svietu tvoja luč za vieke već ugasi!“ 

Majka: 

Da! tamo na nebesih vječna luč se kresi . . . 


I sve se mienja svietom — majku šatre tuga! 
Ah gledni okom tamo diljem groblja duga: 
Nad jednim grobom sjaji križić čarnim sjajkom, 
A pod njim vječno sniva kćerka s dragom majkom! 

Tko je Hrvat? 

je Hrvat, Hrvat pravi? 
Koj svoj narod svuda slavi. 

I uzdiže njegvu čast: 

Kom’ je svjetlo roda drago, 
Otačbina pravo blago, 

Prijateljstvo divna slast! 

Tko je Hrvat, Hrvat čili ? 
Kom’ se pjesma naša mili, 

Pa ju pjeva dušom svom : 
Koji uviek pravo sbori, 

A još više dobra tvori, 

Da se diže rod i dom! 

Tko je Hrvat, Hrvat dičan? 
Koj je kriepost ljubit vičan, 
Te za znanjem goji mar — 
Koj nam narod budi, zove, 
Da se radnje primi nove. 
Rodoljublja piri žar! 

Tko je Hrvat, PIrvat slavni? 
Koj za rod svoj starodavni 
Nije nikad bio gluh — 
Pa on radit ne prestaje, 

Već za sreću doma haje, 
Vječno mu je budan duh! 









Ajd Hrvati, buđmo ljudi, 
Kojim gori mar u grudi. 

Da je sretan dom i rod! 
Tada ćemo slavit jednom, 
Sve u slavu rodu vriednom, 
Stare slave slavni god! 


Što je sreća ? 

JDjto je sreća? Divno blago, 
U kom čovjek slast uživa, 


I u milju vazda pliva, 


Srce ima, što mu drago. — 


Što je sreća? Slabo drvo, 
Koga vihor tek zaniše, 

Već se slomi, nij’ ga više, 
Nit se bani kao prvo! 


Što je sreća? Melem žudjen, 
Bolnu srcu uviek mio, 

Koji život sladi cio, 

Rajem čini sviet mu sudjen. — 


Što je sreća?. Plaha ptica, 
Koja svuda hitro leće, 
Nigdje dugo ostat ne će, 
Mnoge vara — varalica! 


-o-^- 


Moja sreća sad zaminu, 

Kao svenut cvietak sniva, 

A1 će opet biti živa: 

Uz slobodnu domovinu! — 


Mladeži k novoj godini. 

w 

(jglh prvi pozdrav iz dna srca moga 
O novom ljetu tebi kliče: zdravo! 
Oj mladeži mi zdravo ljeta mnoga, 
Ti njeguj nauk, um i srce pravo . . . 
O slušaj, slušaj što ti narod veli: 
,,Na mladosti nam sviet ostaje cieliU 


Ti ljubi slogu. Gdjegod sloga vlada 
Budućnosti se nade kažu bolje; 

Oj neslogom ti mnogi već postrada, 
Oj neslogom ti bratac brata kolje! 
Pomaži slozi ma i mrvom, dara, 

Jer sloga gradi, nesloga obara! 

Otačbinu si dragu ljubi viekom,. 

I svaku miso njoj na boljak svrni, 
I ne daj, ne daj dušmaninu priekom 
Da ikad sveti domak tvoj oskvrni; 
Jer što je čovjekdoez domaćeg krova? 
Oj nigdje ništa — svuda ptica nova! 

Prosvjetitelje domovine čarne, 

Junake vrle mačem, umom velim, 

I domoljube, mnoge ljude marne, 
Priljubi dušom, poštuj srcem cielim; 
Jer kojom mjerom dieliš starcem sada, 
I tebi tom će mladji tvoji tada! 

0 novom ljetu dobro tebi svako, 

Oj cvati, buji poput divna cvieta, 

U grudih goj si srce dobro, jako, 

I veselo mi kroči širom svieta; 

I gdje god tvojim sbore sborom ljudi, 
Tam dičnog mjesta ti se dostat trudi. 

Oj mladeži! na žica tvoga stazi 
Miljuni raznih stići će te zloba, 

A1 sve- mi svladaj, voljom sve porazi, 

I s pravog puta ne skreni do groba! 
Hrvatstvu stvaraj hrabrene Hrvate, 

Nek starom slavom narod nov procvate 

Pet čina. 

tljiaj sinko dragi slušaj rado. 

Prigrli savjet mili, 

Usrećit tad ćeš žiće mlado, 

Odoljet svakoj sili .... 

Budućnost će ti cviećem cvasti, 

I sladki s tobom mir, 


U poslušnosti ne ćeš pasti. 

Ta sreće ti je vir. — 

Daj sinko dragi uči pomno, 
Plemeni znanjem pamet, 

Ah znanje ti je dobro skromno 
I svakoj sreći zamet. — 

U nauci je božji stanak, 

S tog pregni za njom, daj, 

1 uči brižno noć i danak, 

Pa zlu i biedi kraj! 

Daj sinko dragi radi dovjek, 

Ta rad nam sreću sprema, 

Bez rada čovjek nije čovjek, 

Bez rada sreće nema! 

Visoko mi se mišlju vini, 

I posluj kao div, 

Na korist dragoj otačbini 
Pokaži da si živ! 

Daj sinko dragi poštuj svakog, 
Koj brani te od zloga, 

Spomeni mi se Boga jakog, 

I majke, otca svoga. 

A tko nedužna tebe kudi, 

Ne mari mnogo za nj, 

Poštenjak uzorom ti budi, 

Osloni viek se na nj! 





— £B~V- 



Daj sinko dragi ljubi silno. 
Ta ljubav ti je svrha, 

I Bog to hoće, biće milno, 
Nek ljubav k njem ti prha.. 

I sve mi ljubi dobre ljude, 
Prvenstvo domu daj — 

A nagrada ti s gora bude: 
Blaženstvo, slava, raj! 

Pet čina ovih sinko radi, 

I živi uz to brižno, 

Jer tko je radin, njega sladi 
Milinje nedostižno .... 

Oj radi, poštuj, uči, slušaj, 

I ljubi dušom svom. 

Pet čina krasnih sliedit kušaj, 
Pa sretan ti i dom ! 

—c— 

Lastavici. 

ojifasto mila ti mi đođje 
Opet natrag, dobro došla! 
Kaži kako živu ljudi 
Roda moga, kud si prošla ? 

Da 1’ se ondje u tudjini 
Kad kad sjete braće svoje, 

Je li tamo međj’ Hrvati 
Još hrvatsko srce koje? 



■o-.- 

A1 što pitam ? Pjesma sbori 
I veselje tvoje kaže, 

Da Hrvati dom svoj ljube, 

I slobodu njemu traže . . 

Da su svuda s nami jedno 
Tielo živo, duša bratska, 
Jedna miso, da procvate 
Mila zemlja nam Hrvatska! 

Da se diže i dovine 
Stare slave, stare moći, 

Pa će tada sunce sreće 
I pred naša vrata doći! — 


^ Mladi seljan. 

[lađ sam seljan doma svoga, 
Veseo je život moj, 

Sinak roda hrvatskoga, 

Gdje mi niče slasti roj. 


Duša mi je budna, zdrava, 

Cista sa mnom vlada sviest, 
Srce mi je kriepost prava. 

A za radnju jaka pest! 

Slobodan sam u svom kraju, 

Prost, al sretan svaki čas, 

Ko u malom živim raju, 

Dižuć rodne pjesme glas. 

Radim svojoj domovini 

Sve na korist, sve na slast, 

Svi nek budu moji čini 

Njoj na boljak, njoj na čast! 

—$■— 

Žetva. 

jfajđe na poso hitro i složno, 

Vrieme nam žetve traje još sad, 
Na polje svatko, komu je možno, 
Veselo tamo starac i mlad! 

Sjetvu nam Višnji gle blagoslovi, 
Puno je klasje, izvrstan plod, 
Slastan će biti krušac nam novi, 
Sretno će živjet dom naš i rod! 

Žanji te žanji, rukovjet slaži, 
Spremaj na kola, vozi u dom, 
Svoje kad svršiš drugom pomaži, 
Napredan budi radnjom si svom! 




Pjevaj si pjesme naroda svoga, 
Pojuć ne radiš nikakva zla, 

Pjesma te diči, krasna je mnoga, 
Pjesma ublažit čovjeka zna! 

Žuri se žuri dokle je dana, 

Sunce se spušta, blizu je noć, 
Gazda već zove, spremna je hrana, 
Kući na počin sad nam je poć! 

Puna su kola božjega dara, 

Kući ajd s njimi, vuci pod krov, 
Tamo se neka svaki odmara, 

Život nam sreće sinu sad nov! 

Žetelci vazda dobre su ćudi, 

Veselo rade pjevajuć oj. 

Žetva jim uviek obilna budi, 

Bog će jim dati blagoslov svoj! 


Praznici. 

jj^raćo ! prodje školsko vrieme, 
Praznici su ovdje eto, 
Posijasmo svježe sjeme 
Dobar plod nam dade ljeto; 
Hajdmo sada kući 
Glasno pjevajući, 

Svaki kliči dušom svom: 
Hrvatski nam živi dom! 

Širom doma krenut valja, 

Hajde braćo smjelo nogom, 
Sramota nas, rug ne kalja, 
Školo mila s bogom, s bogom! 
Mladi smo Hrvati, 

Sreća svud nas prati, 

Svaki klici dušom svom: 
Hrvatski nam živi dom! 

Slava našeg milog roda 
Viekom nam je u pameti, 

Doć će vrieme, doć će sgoda 
Kad će Hrvat sborit smjeti . 
Oj želimo rodu 
Vratit čast, slobodu — 
Svaki klici dušom svom: 
Hrvatski nam živi dom! 


Napred, napred braćo krokom, 
Praznika nam eto milih, 

Hajd po domu po širokom, 
Nek se pjesma svud razkrili! 
Složimo se bratski 
Branit dom hrvatski; 

Svaki klici dušom svom: 
Hrvatski nam živi dom! 



— 

Bogu slava! 

M] miline eto svuđi, 

Pramaljeća danak sinu, 
Zimska pustoš netom minu, 
Nov se život svietom budi. 
Svuda vlada radost prava, 

Bogu slava ! 

Blagi dani, blage noći. 

Milu zemlju oživljuju, 

Ljudi rade, misle, snuju, 

Blagoslov će djelu doći . 
Svietom vlada radost prava, 
Bogu slava! 


Kreni žurno cielim krajem, 
Svud se glasi pjenje ptica, 
Zrakom ševa, lastavica, 

Slavulj pjeva zelen gajem, 
Svuda vlada radost prava, 

Bogu slava! 

Mladi listak divno buji, 

Blagi lahor njime titra, 
Zvierka šumom skače hitra, 
Mrav se trudi, pčela zuji . 
Svuda vlada radost prava, 

Bogu slava! 

Oj proljeće! rod nam budi, 

Nek na dobro vazda kreće: 
Stare svoje slave, sreće, 

Nek đovinut viek se trudi . 
Bog će pomoć, volja prava — 
Bogu slava! 


Izbor sudca. 

sj (Po Vilharu). 

Lovi zakon dobile su zvieri, 

Pa si sudca izabrati htjele; 

Ali koga? složit se ne mogu, 

Jedne toga, druge onog žele . . . 
Na to vrana zabrinuta sva 
Mudrovati sad u sboru sta: 

„Ako zvieri medu izaberu, 

Taj će bučit nezasitan vazda, 

K tom od glave kosmat je do pete, 
Ne ima meda, gdje je medo gazda!" 
Odmah na to kliknu zvieri sve: 
Taj nam nikad ne će sudit, ne! 

„Jelena li izaberu zvieri, 

Taj prvakom svuda biti želi, 
Ponosna je rogata mu glava, 

A1 u glavi slame kup je veli! 11 
Odmah na to kliknu zvieri sve: 
Taj nam nikad ne će sudit, ne! 

„U lisjaka svaka sliednja dlaka 
Lukavosti skroz je puna, bome, 
Danas s tobom uprav bratski sbori, 
Sutra prieti kradom dobru tvome... “ 
Odmah na to kliknu zvieri sve: 
Taj nam nikad ne će sudit, ne! 

„Zec je plašljiv kao stara baka, 
Škodi domu, glođje drva zdrava, 
Život živi bezbrižan po šumi, 

Noćju driema, danju uviek spava!" 
Odmah na to kliknu zvieri sve: 
Taj nam nikad ne će sudit, ne! 

„Magarac? taj sudit bogme ne zna, 
Odkud njemu znanja ovoliko? 

Ta on nebog osim dvajuh slova, 
Nije jošte drugo koje kliko!" — 
Odmah na to kliknu zvieri sve: 
Taj nam nikad ne će sudit, ne! 

„Palčić mali? taj po svuda skače, 
Prilizavac himbeni je svuda, 
Razdražuje, buni, svadja zvierad — 
Ne ima mira od tog malog čuda! “ 
Odmah na to kliknu zvieri sve: 
Taj nam nikad ne će sudit, ne! 




„Lav je strašno i najjače zviere, 
Pred njim drkće veliko i malo, 
Sam on živi, drugom živit ne da, 
Do života što mu tudjeg stalo!“ — 
Odmah na to kliknu zvieri sve : 
Taj nam nikad ne će sudit, ne! 


„Žirafa je ohola i dična, 

Glavu diže ponosno odviše; 

Rieč je pako: Tko nos odviš diže, 
U tom nikad mudar duh ne diše! “ 
Odmah na to kliknu zvieri sve: 
Ta nam nikad ne će sudit, ne! 


„Oro samo vrh planina leće, 

Tuj planinska rado mori stada; 
Rieč je pako: Tko visoko leti, 
Često nizko nezasitan pada!" — 
Odmah na to kliknu zvieri sve: 
Taj nam nikad ne će sudit, ne! 


Vrana svrši, nabrojiv još mnogu 
Nesposobnost raznih zvieri, čedna ; 
I gle! zvieri, složiv se na jednom, 
Odu tražit svietom sudca vriedna . . . 
Hoće T gdje i kad ga naći moć, 
Kazat ću vam kad će amo doć! — 


— 4 - 0 — 


Hrvatulje. 


rvat mi otac, 
Hrvatka mati, 

I ja Hrvatom 

Viek ću se zvati; 
Pa da me stigne 
S toga zla kob 
Ja ću ko Hrvat 
Pasti u grob! 


Domak mi resi 
Sinje to more, 
Livade, šume, 
Polja i gore. 
Sini mu samo 
Slobode trak, 
Dom će mi biti 
Sretan i jak! 


Osjećam radost 

Dome moj mnogu, 
Tebe što svojim 
Nazvati mogu. 


— 

Što te svuda slavit mogu, 
Mili dome moj! 

Svakim danom, svakim časom, 
Bit ću marnik tvoj, 

Svud te branit srcem, glasom, 
Mili dome moj! 

VII. 

Mila mi je majka, 

Mio otac moj, 

Mio mi je vjernih 
Prijatelja roj, 

Mila su mi braća, 

Mile sestrice, 

Što me kruži svietom 
Milo mi je sve! 

A1 od svega toga, 

Ćutim dušom svom, 
Najviše ja volim 
Hrvaćanski dom! 

VIII. 

Diete moje drago, 

Sve ti bilo blago, 

Jezik tvoga roda, 

Jezik i sloboda! 

Kako milo teče, 




Divno 1’ zvuči, điete, 

Rieč slobode svete. 

Dom si s toga ljubi, 

Za njeg’ život gubi, 
Njeguj svomu rodu 
Jezik i slobodu! — 

—@— 

Za dom! 

||fajđe svuda svi Hrvati 

Slogom dižmo rod i dom, 

Nek se širi, neka cvati, 

Da nam bude svoj u svom 

Um i snagu domu dajmo, 

Nek ga znade čitav sviet, 
Svim ga srcem veličajno, 

Dom nam stari budi svet! 

Otačbino krasna, mila, 

Ti si našeg milja vir, 

Ti nam radost, majko čila, 

Nek te blaži sreća, mir! 

Hajd za dom i roda slavu 
Vojuj hrabro svaki nas, 
Dušmaninu nek na stravu 
Hrvatski se diže glas! 










A1 plane Gubec: „Oj seljaci, ljudi, 
Dotežčali nam već toliki jadi, 

Oj na noge se! smrt gospodskoj vladi, 
Sloboda naša, vlada naša budi!" 

I bje slobode .... ali krvlju puka 
Natapale se livade i polja — 

I još gospodska pukom vlada volja. 

Ah Gubec svrši usred strašnih muka, 
Spomenuv njega glasno seljak plače: 

„Oj slava tebi pošteni seljače!“ — 

Zrinski i Frankopan, 

ijahu ljudi, vriedni svake slave, 

Junaci vrli hrvatskoga kova, 

I puni divnih slobodnijeh snova, 
Tuđjinstva da si narod svoj izbave . . . 

„Slobode, dome, dostojan si prave!" 
Klicahu grudi naših sokolova, 

Pa kako tuđjin plati čuvstva ova ? 

Pod krutim mačem padoše jim glave! — 

* 

Oj sudbe klete, sudbe nesmiljene' 
Slobode Hrvat zar si željet nesme, 

Ni slobodne si gojit misli, pjesme? 

Oj svaki Hrvat nek se od sna prene, 
Nek neustrašiv, do slobodna dana, 

U duši nosi Zrinskog, Frankopana! . 



-§»- 

Hrvatsko kolo. 

fljf naše kolo mladjahni Hrvate, 

Tuj dično mjesto pripravljeno za te, 

Tuj nada tvoja i sve želje tvoje, 

Oj složno samo: svaki ljubi svoje! 
Pregnućem, marom domu se oduži, 

I vjernim srcem vazda njemu služi, 

A dom će svako tvoje cienit djelo, 

Oj njemu samo daruj žiće cielo! 

Ah što ti ljepše resi srce mlado, 

Neg dobro djelo, koje činiš rado, 

Neg Iiepa miso, ka će milom rodu 
Privriedit sreću, staru čast, slobodu! 

Oj mladeži! na težkoj ovoj stazi 
I angjeli te sliede, a i vrazi, 

A1 stazom sreće, koju ti odabra, 

Njom vazda kroči, budi stalna, hrabra! 

Ti nadu gojiš, da postaneš sretnom, 

A sva si nada našem domu cvietnom, 

Ti podpora si milom rodu draga, 

Budući život i sva njemu snaga. — 

Oj krivom stazom nikad ne udari, 

Ta tim bi dom svoj usmrtila stari, 

A tko za dom svoj sladjahni ne haje, 
Taj nije vriedan njegvo diete da je! 

U naše kolo mladjahni Hrvate, 

U našem kolu sva se srca brate, 

Tuj mile naše pjevaju se pjesme, 

I nitko tudjim glasom pjevnut nesme: 
Tuj divne naše pričaju se priče, 

I svako dobro u dom kolu niče, 

Tuj vjerni bratac saznat će od brata 
Da mnogo ima mnogo nas Hrvata! 


Djačka pjesma. 

f 

jlej! veselo mili druzi, 

Ugodno je naše žice, 

Ne ima traga boli, tuzi, 

Nauk nam je sladko piće; 

Ne tare nas težak trud, 
Nade nam je puna grud. 

Gdje se pjeva na planini, 
Gdje se braća bratski slažu, 
Ili služi domovini, 

Sile naše svud pomažu. 

Složno braćom radit svom, 
To nam k slavi vodi dom! 

Kolom našim amo, tamo, 

Skokni svaki žurno samo, 

Nek je slasti, nek je milja, 

I u domu sveg obilja; 

Nek se Hrvat viek ponosi. 

Sto hrvatsko srce nosi, 

Dom nam budi sreće vir, 

Hajde kolom, hajd u šir! 

Veselo brate moj, veselo sestrice, 

Veselo mladeži mlada! 

U kolo podajmo bratske si ručice, 

Rodu smo sladjahna nada. 


■a>—-- 

Radost, dragost svud nas prati, 
Budmo pravi viek Hrvati, 

Gromom nek nam ore grudi, 

Da se Hrvat čuje svudi: 

Sto je naše od davnine, 

Nek se s nami opet spline! 

To je naših želja vir — 

Hajde kolom, hajd na šir! 

Veselo brate moj, veselo sestrice, 
Veselo mladeži mlada! 

U kolo podajmo bratske si ručice, 
Rodu smo sladjahna nada. 


Kako lahko, kako žurno. 

Leti kolo naše burno; . 

O i naša srca tako 

K dobru svakom lete lako: 
Dobro tvoreć bit će viekom 
Milom rodu pravim bekom; 
Dom nek blaži sreća, mir, 

Hajde kolom, hajd u šir! 


Veselo brate moj, veselo sestrice, 
Veselo mladeži mlada! 

U kolo podajmo bratske si ručice, 
Rodu smo sladjahna nada. 

Gorskomu kraju. 


m 

jjU/d mili gorski kraju, 

Kol’ blag je lahor tvoj, 
Kol’ slastno svuda miri 
Tvog’ cvieća divni roj! 


U cvieća tvoga sjeni 
Počivat koja slast! 

Tuj duh mi raj uživa, 
Tuj srcu godi last. 


^e>- 

Tva zelen oku prija, 
Tvoj zrak je vedar tol’, 
Milinju tvom se divim, 
Tuj srca jenja bol. — 

Oj svuda tobom ori 
Pastira krasni piev, 

A divno kolo vodi 
Cvatućih vienac điev’. 

Ah veselo mi oko 
Po milju tvojem zre; 

Oj sladki gorski kraju 
]a ljubim, ljubim te! 

Sa visa tvoga kličem 
Razblažen u sav glas: 
Oj možni Bože složi 
Hrvatski narod vas! 


Nedjelja. 

j koli liepo jutro svanu, 

I hitro minu sladki san, 

I zlatno sunce jurve granu 
Gospodinov je danas dan! 


t 

Gle! krasno cvieće diže glavu, 

I k nebu svoj obraća zor. 

I slavi Višnjeg, a uz slavu 
Miloduh svoj mu šalje gor . . . 

A zrakom čuj der kako ore 
Popievke ptica u sav glas, 

I one Višnjem hvalu sbore: 

Bud hvaljen Bog nam svaki čas! 

A ljudstvo u hram božji hrli, 

Jedini tuj mu živi spas — 

1 čistom dušom Boga grli, 

Drkćući k njemu šilja glas . . . 

Na dan tvoj Bože i ja vjerno 
Obraćam dušu k nebu tvom, 

I molim vruće, molim smjerno: 

Oj hrvatski mi čuvaj dom! 

Da nitko njemu ne nahudi 
Prigrli u svoj ti ga skut — 

Oj snažan viek mi dom taj budi, 

A u njem sretan svaki kut! 



Ruža, slavulj i dragulj, 

divnom raju, stanu dragom. 

Ležaše Adam u snu blagom, 

Ko alem njegvo lice sjaje, 

Božanstvo grud mu sad odaje, 

I mirno sniva . . . Oko njega 
Sve tiho, tiho — svetog mira! 

Nit pjesma ptica se razliega, 

Nit slap je čuti bujna vira, 

Nit blagi lahor rajem zuji, 

Nit šumi šum, nit buci, huji, 

Svud šutnja, muk, i mir je svudi, 

Da Bogu slična ne probudi ... 

I Bog mu uze rebra stranu lievu, 

I možnom vlasti stvori ženu Evu . 
A1 eto čuda: pri tom poslu svetom 
Tri kapi krvi s rebra kapnu netom! 

U rajske tada dodju dvore 
Moleći zemlja, zrak i more: 

„O podaj svakom od nas, Bože, 

Kap krvi, što ju ovdje proli, 

Milostiv ti si Bože toli, 

Tva milost nas usrećit može! “ 

A blagi Bogo milostivan 
Molećim daje darak divan : 


Na zemlju pusti krvi mrvu, 

I mahom stvori ružu prvu; 

A drugu kaplju zrakom vinu, 

. Te iz nje pjevač slavulj sinu; 

Još treću kaplju moru dade, 

A iz nje divni dragulj pade ... 

Od tada čezne žensko staro, mlado 
Za pjesmom, cviećem i dragulji rado! 

•* f - §*• 

Bogorodičina slika. 

jfj^ogotovljena eno divno sjaje slika, 

^ Božanstva punim licem Marija se kaže, 

U naručju joj Isus, materina dika, 

A na okolo sbor se angjelak a slaže ... 

Pred slikom toli sjajnom glavu slikar prigne, 
A uvehlo mu lice vruće tope suze ; 

Drkćućom netom rukom svieću k slici digne, 
I suznim okom gledat djelo svoje uze. 

Oj sutra mu se dielit divnim ovim djelom, 
Natapale mu lice suze s tog’ tolike, 

I čvrsto još odluči, strven tugom velom, 

Da zadnju noć probdije pokraj divne slike! 






Obhrvala ga jednom bolest huda toli, 

I nigdje naći lieka ne mož’ tielu svomu, 

Tad zavjet svet izreče: rieši li se boli 
Posvetit prvu sliku božjem on će domu . . . 

Dogotovljena sada divno sjaje slika, 

Pol vieka svoga slikar resio ju kistom, 

Oj divno to je djelo starca umjetnika, 

Ah sutra svoj će zavjet vršit dušom čistom . . . 

I mnogo sjajnih svieća oko slike stavi, 
Dubokom ćuti ganut mnogu suzu proli, 

I krasan jošte vienac na okolo savi, 

A cielim tielom drkće čudno, čudno toli! 

Razdragan siedi starac djela svoga krasom, 
Drkćući prama slici digne ruke, lice: 

»Oj smiluj mi se dievo!“ tihim klikne glasom, 
I klonuv glavom siedom — mrtav pade niče! . . . 

Ah sutra već u crkvi divna slika stala, 

A pod njom eno tih i malen grob slikara — 
I za kom pre mu toli duša čeznut znala, 

Sad blažen viek ju gleda, punu ljepšeg čara ! ,.. 

—=>•<=— 

j^rce moje što si sjetno ? 
y 0j ne tuži, budi sretno: 
Prostran ti se širi dom, 

Traži lieka žiću svom. 

Dom je tvoja stalna nada, 

U njem svaka tuga pada, 
Svom ga silom brani viek, 
On će tebi biti liek; 

U njem traži mir, 

U njem sreće vir! — 

Srce moje što si sjetno? 

Oj ne tuži budi sretno: 

Tvoja nada cvate tuj 
U tvom domu, srce čuj! 

Nu ak sreća tebe mine 
Usred tvoje otačbine, 
Zaboravi! Živ je dom. 

Za njeg mari dušom svom! 
U njem traži kob — 

U njem hladni grob ! 


Razlika. 

^ (Po Vilharu). 

\uže mirno cvatu 
Bujnom livadom. 

Glave rose pune 
Dižu k suncu svom; 

Jedna drugu ljubi, 
Sestre ljuvene, 

Jedna kad uvene 
Za njom venu sve! 

Ribice u vodi 
Plove mirno tol, 

Iz dubljine gori, 

S gora skaču dol; - 
Srodnih što ih ima 
U potoku gdje, 
Složno sve živare. 
Miluju se sve . . . 

Ptičice po lugu 
Mirno letaju, 

Mile pjesme pojuć, 
Gnjezđa splitaju; 
Slavulj ljubi slavku, 
Ptića ptičica. 

Vjerno sve se paze, 
Slast jim pjesmica . 

Čovjek pak čovjeku 
Muti slađki mir, 
Bratu brat otvara 
Gorka jada vir . . . 
Toli meni ljudi 
Učiniše zla — 

Radje bi ruža; riba, 
Ptica bio ja! . . . 

Domoljublje. 

(Po Vilharu). 
|pjevao je slavulj 
Ljubezno u sjenci, 

Da su sve ga ptice 
Ovjenčale vienci. 

Dva je ljeta tako 
Slavulj pjesme pjevo, 
Od milinja da je 
Dalko glas odmievo! 

Trećeg ljeta dodje 
Papiga u mjesto — 
Perje razperuši 
I zagrakće često! 

Perje njeno krasno, 

A1 bez milja pjesme, 
Ptice sve obmami — 
Slavulj pjevat nesme ! 

Tudjinku obljube 
Sve na okol ptice, 
Pozornim ju okom 
Prate nesretnice! 

Razboli se slavulj, 
Srdašce mu tuži, 

U samotnu lugu 
Nikim se ne druži . . . 




Ali koncem ljeta 
Spoznale su ptice: 
„Papigi smo odviš 
Osvjetljale lice! “ . . . 

Tražit odu slavka, 

A1 ga nije čuti — 
Našle su mu samo 
Glavu i kreljuti! . . . 

„Spomenik mu budi!" 
Tako kliknu sada — 

S proljeća su pako 
Prognale ga mlada! 

—o-- 


Ljudmila. 


„ (Po Vilharu). 

Lavrh strme kamne gore 
Stoji Razor grad ponosni, 
Njim je vlado vitez Razor, 
Vitez grozni, nemilosni! 
Četiri već prošla vieka 
Sto je Razor vladat presto, 
Tužna spomen ostade mu, 
Medju vrazi mu je mjesto 


Izpod grada šume guste 
Prostrle se u širinu, 

U njih divlja zvierad skače 
S gora dalje u dolinu . . . 
Razor dan za danom tjera 
Divlju zvierad u radosti, 

Nikad nij’ mu lova bilo 
Nit nedužne krvi dosti! 

Prije rane zore jošte, 

Kada suncu ne bi traga, 

Kad još zviezde nebom sjaju, 
On sa kućnog ode praga, 

Pa za srnom vrebajući 
Ljutit lovac luk zategne. 

Srna bježi — al badava, 
Lovčev luk ju k zemlji slegne 

Ali jao! ah ovako 
Vitez polja i livade, 

Za zvieradi bježeć svuda, 
Neoprezno harat stade! 

Žito, ječam, raž, pšenica 
Sve po zemlji strto leži, 

Tužan kmet to plačuć gleda, 
Vitez jadan na njeg’ reži! — 

Kmeti hite u grad Razor, 
Viteza tam mole tužni, 

„Ne uništuj polja naših, 
Molimo te — tvoji sužni!" . 



Ali vitez jadan skoči: 

„Natrag, hulje, kući, kući! 

Kmet je smet, a vitez gazda, 
Gazda, vladar svemogući!" — 

I on opet prije zore 
Na lov leti, kao bliesk. 

Sve se pod njim lama, pada, 
Klasje, snoplje, tresk! tresk! tresk! 
Sve na polju strto leži, 

Kmeti bieđni plaču tužno, 

A opaki vitez na to 
Još se smije podlo, ružno! 

Gradska gospoja Ljuđmila 
Supruga si molit stane: 

„Oj umekšaj srce tvrdo, 

Ne daj kmet da tvoj propane!" 

A1 badava moli gospa, 

Tvrdo srce tvrdim osta, 

Pre no sunce opet sinu. 

Žito žrtvom lova posta! 

Danak prodje, nojca dodje, 

Vani sve je tio, tio, 

Zviezde svjetle nebom kroče, 

Svud ih prati mjesec mio . . . 

A1 u Razor-gradu ori 
Lovska pjesma gromko, jako, 

Razor s družbom pijan snuje — 
Jao kmetu naopako! 

Ponoći je prošlo veće, 

U dvoranu kad upade 
Krasan mladić, koj za časak 
Pjesan ’vako pjevat stade: 
„Blago, blago svim junakom 
Od Balkana do Triglava, 
Blažena buđ’ zemlja svaka 
Kojom teče bistra Sava!" 

„Blago, blago!" vitez klikne; 
„Blago!" gromko svi zaore, 
Da sve zrakom jeka jeknu, 
Da se stresnu dol i gore! 
Mužki reče vitez pjevcu: 
„Lovsku pjesmu pjevaj jako, 
Razigraj nam srca plamna!" 
Pjevač počne pjevat ’vako: 

„Od vrha do vrha 
Visokih planina, 

Od ruba do ruba 
Orjaških visina, 

Nek veseli lovci 
Razširuju lov, 

A kmetski u miru 
Bud usjev i krov ! 

Na gorah nek lovci 
Proganjaju zvieri, 

U dolu nek zemlju 
Kmet redi i mjeri . . . 

i Tko kmetu otimlje 


i 

1 

U prostoj kolibici 

I kuću i kruh, 


l 

Gle sjedi čovjek blied, 

Tom’ mučit će dušu 


1 

Osamljen tamo živi 

| U vieke zli duh! “ — 


t 

Sav slomljen, star i sied! 




Nepomično mu oko 

Još ni zadnji glas ne prodre 

•# 


Ko jasna zviezda sja, 

S grla mladom pjevcu — jao! 

ti; 

I misli tužne misli, 

: Već mu oštri mač razpori 



A miso slast mu sva! 

Mladu grud i on je pao ! 



Tudjinac on je svakom, 

Krasno jutro svietu svanu, 



Nit svoga ima gdje. 

Sto ga zora rodi mila, 



Nit otca svoga znade, 

Razor kraj pjevača plače — 



Nit mile majčice ! 

Pjevač bila je L j u d m i 1 a ! 



Ah otac mu je čemer. 




A majka nevolja, 

i — 



I kako bieđnik živi, 

Božično drvo. 



To tudja milost zna .... 




Za žića bjaše svoga 

TOJ svanu badnji danak, 



Jedino sretan tad, 

Taj danak svakom drag, 



Kad žena mu življaše, 

I sve se svud veseli, 



I uz nju sinak mlad, 

I svud je uzklik blag. 



A1 smrt tad htjede zlobna: 

Tuj brižna majka peče 



Njem’ umre žena, sin — 

Kolače djeei svoj, 

j 


Tim ode sva mu sreća, 

Tam božično se drvce 



On tuži smrti čin . . . 

Uz glasni kiti poj. 

*! 


I kako ovdje sjedi 

I sve je svuda živo, 



Tužeći tugu svu, 

I svaki buči stan. 



Ostalo ljudstvo kliče 

Nit misli tko za tugu, 



I pjeva tam i tu. 

Ta badnji to je dan ! 



„Ah sve je svuda sretno 

L i 

i 


r*> -- -O —‘v'" i 


lw 

113 8 






I radost vlada svud. 

A1 za me nitko ne zna. 
Nijedna ljudska grud! 

Oj božično mi drvce 
Ah gdje je, Bože. gdje? 
Nu komu da ga kitim 
Kad nikog ne imam. ne! 
A1 ipak drvce božje 
Ja hoću imat sam. 

Ta njima ću ga kitit 
I na grob metnut tam . . 

I ode na tržište 
Sad hitro starac plah, 
Tam kupi sebi drvce. 

I svieće u taj mah. 

Pa hitrim krokom ode. 
Kroz hrpe ljudstva tog, 
Na tužno groblje tamo, 
Gdje ima jošte svog . . . 
Na grobu svojih dragih 
Usadi drvce on, 

Užeže na njem svieće, 
Milinju svakom sklon; 

A molitva mu vruća 
Iz srca bukne sad, 

U kojoj starac tuži 
Svoj udes i svoj jad! 
Umoren bolnom tugom 



Na grobak sjedne tuj. 
Gdje usne ubog starac, 
Da šatre snom si nuj — 


I drugog jutra nesta 
Sa groba drvca — ah! 
Izgorjelo je sasvim,. 

Još osta samo prah! 

A starac? On još sniva, 

Oj dug li mu je san : 

Njem svanut više ne će 
Nijedan badnji dan! — 

—o— 

8 Zlobni knez. 

dvorani grada svoga 
Sjedi eno zlobni knez. 

Nešto mišlju snuje zloga, 

U srpu mu vrije jez! — 

✓ 

Strašan li je, pun sad jada, 
Mrk mu pogled sieva svud, 
Grud mu krije mrka brada, 
Lice grli izraz hud! 

Paklena mu duša gori, 

S očiju mu bukti strast, 

Sve on hoće da obori, 

Zakon, pravdu, rod i čast! 

Zakon mu je ništet stara, 



„Sto ste stali? crni vrazi! 

Sam si zakon stvara on, 



Roblje hoću ono sad, 

Sada stvara, sad obara, 



Sto mi zapoviedi gazi, 

Niti svomu nije sklon! 



A u srcu širi jad ..." 

Silom sudi, zapovieda, 

* 

► 

I već skoknu sluge mnoge, 

Silom svakog goni svom, 



Da izvrše strogi glas, 

Sam on živi, drugom ne da, 



I već vode te uboge 

Mrzi sviet taj, rod i dom! 


■ 

Sužnje knezu sve za čas! 

Tamnica mu puna robija. 



Nujna lica, mutne oči 

Sve ti u njoj s gladi mre, 



Odavahu robija bol, 

Već je slika strašna groblja, 



Boso, gladno, bez pomoći 

Sto se svuda tužno stre .... 



Sad pred knežev stupi stol. 

Množtvo sluga služi njega, 



A1 na jednom usred grada 

Drkćuć gleda knežev bies, 



Začuje se ljudski jek: 

Ovaj simo, tam on bjega, 



„Roblje daj nam kneže sada, 

Kao groma hitri tries! 



Ak ti mio žića viek! “ — ■ 

Ali netom izpod grada 



Dvoranici kao biesni 

Začuje se ljudski jek : 



Simo, tamo lete, oj! 

„Roblje daj nam kneže sada, 



Viču: Bježi, brani, tresni, 

Ak ti mio žića viek! “ — 

, 

t 

f 

Boj je, kneže, ljuti boj! 

Knezu drktnu čilo tielo, 



„Ha izdajstva! knez uzklikne, 

Kao biesan skokne gor, 



Izdajica proklet bud! 

Te prot slugam krikne smjelo, 



Na oružje! slugam vikne, 

Da se cieli stresnu dvor: 



Brante grad i moju grud!“ 

li i 

i 

A1 sve jače usred grada 
Ori gromki ljudski jek: 
„Roblje daj nam kneže sada, 
Ak ti mio žića viek! “ —• 

Sam iz dvora knez izgine, 

Tek ga mine svaki strah — 
Te se međju borce rine, 

U najgušći boj i prah! 

Stade ljuta borba ljudi, 

Stade jauk sluga ljut, 

Grozno sječe narod hudi, 

K slobodi si krči put! 

I još malo — boj će minut, 

I već minu — nesta sveg; 

A1 tko ono tielom svinut 
Prama dvoru pusti bieg? 

Knez je! ranjen silno bježi, 

A za njime starac jak — 
Silan narod za njim teži, 
Kletvom kune kneza svak! 

Sred dvorane knez još stane, 
Hoteć svetit svoju smrt — 

A1 od bojna truda pane 
Silom slomljen, strahom strt! 

Eto sad pred kneza lice 
Stupi starac — narod vas: 
„Stani! naša ubojice, 

Naroda ti sbori glas. 

\ 

Oj prokleti! zar još želiš 
Komu otet život sad, 

Gdje se svietom veće dieliš, 
Gdje ti pade moć i grad! 

Osveta te božja čeka, 

Grozan ti je svaki čin, 

Tebi ne ima više lieka, 

Ti si pakla zlobni sin!“ — 


„Hulje! silnp knez zaori, 

Živ sam jošte, knez sam, zdrav, 
Ustati ću, ustat gori, 

Kao ranjen biesnit lav! 

Ha! zar više stat ne mogu, 
Zar se slomi sila ta? 

Ne! još nisam slabih nogu, 
Još sam jak — ta knez sam ja! 

Krv mi teče, je li moja? 

Ne! to robija mog je krv — 
Neka teče bez pokoja, 

Ja sam robija svog’ sad crv! 

Crv i knez — i roblje, Bože! 
Dosta živjeh — već je dost — 
Znam — ta đrugčje bit — ne može — 
Vaš sam — vrazi — vječni —• gost... “ 

„Propast tebi! starac veli, 

Ne bilo ti glasa već, 

Ti se za viek od nas dieli, 

Sve kad tudje želiš steć! 

Slobodni smo braćo sada, 

Slobodan je mili dom, 

Ne ima više muke, glada, 

Sad je svaki svoj u svom! 

Hajde braćo složno tamo 
Hajd u sveti božji hram, 

Gdje se ljubav spaja samo, 

Gdje je dobra izvor sam. 

Nek se danak taj proslavi, 

Kad sloboda sinu nam, 

Kad dušmana ljudstvo smlavi, 
Svijuh zala izvor sam . . . .“ 


Tako narod spojen Bogom 
Slobodan je sad i jak; 

Samo voljom, radom, slogom 
Pada roda dušman svak! 

Gledaj! gradu zlobna kneza 
Samo znak još osta tuj, 

Gdje sad raste grmlje, breza, 
I ćuk-ptice čut je huj . . . 

Još u noći duh tud hoda, 
Strašan s njega sieva jez: 

To je dušman svoga roda, 

To je proklet zlobni knez ! — 


Obran i Divka. 

f 1 

(tri što si tako snuždila se majo, 

Zar tolik jad ti blagu dušu muči? 

I silno još ti srce bije, skuči, 

Pred tako strašnom jošte nisam stajo! 
Čas licem kobno bliedilo se svieti, 

Čas rumen žarka njime ti proleti, 

Čas drkćeš silno, časom gledaš grozno, 

O tko bi, majko, tvoje jade pozno ! 
Razgali srce, kazuj jade svoje, 

Da mjednom rukom satrem vragu žiće, 
Koj grozom muti pokoj majke moje, 

Nek nikad više sunce mu ne sviće ! 
Uništit mahom kletniku ću silu, 
Razmoždit mahom vragu griešno tielo, 
Oborit rod i pleme njegvo cielo, 

Osvetit tako majku svoju milu!“ 

„„To hoćeš, sinko? Slušaj dakle maju, 
I jade njene slušaj, sinko, pomno, 

I gledaj oči kako strastno sjaju, 

I motri zubi kako škripi ju skromno; 

Ne divi joj se, što je toli jadna, 

Sto licem blied i rumen joj se križa, 

Ta zlo se strašno sve to više bliža, 

I sve nas više zloba tare gadna! 

Ah slušaj, sinko, ako znadeš Boga, 

Pa sudi pravo, tako t’ žica tvoga, 

A1 ne daj zlobi da nas šatre, smlati, 
Osveti joj se — to te moli mati! 
Nedavno bilo, baš u ranu zoru, 

Kad pjetli prve glase odavahu, 

I sitne zviezde još na nebu sjahu, 

I sladak mir zagrinjo dol i goru. 

U našoj kući vladala tišina — 

A1 za čas s vana začuh sborit tio, 

I mišljah tebe ugledati, sina, 

Sa bojišta gdje vraćaš mi se mio — 
Otvorih na to kućna vrata hitro, 

A1 jao! kako uplaših se bieđna, 

Nad glavom kad mi goli mač zatitro 
I čvrsta ruka pograbi me jedna! 

Bijahu Turci — otmičari paše — 

I hitrim krokom u sobu nam prodru, 

Pa naše Divke strastno ti se maše, 

I za čas ostah niema, ko na odru. 

Oj gdje ti bjaše, Obrane, moj sine, 

i 




Da spasi sestru iz dušmanske ruke. 

U rObstvu da ti sramotno ne gine, 

I grozne da ju oslobodiš muke! 

Sad ne imaš sestre, ne imaš Divke krasne, 
U robstvu gasnu njene oči jasne, 

U robstvu vene njeno divno lice — 

Što gledaš, sinko, tako zdvojno niče? . 

„Ha, Bogu slava! sad je došlo vrieme, 
Oj osvete mi danak eto svanu, 

O Bože tebi hvalim na tom danu, 

Oj težko li mi rod moj tišti breme!“ — 
I tek što rieči Obran te izreče, 

Niz polje ravno osvetnik poteče, 

I Bog zna što je zamislio sada, 

I Bog zna kakva želja njime vlada! 

H. 

Oj zviezdana je nojca mirna, tiha, 
Divotnim svjetlom čarobno odsieva, 

Tek vjetrić tihi lahko lišće njiha, 

I slavulj svoju noćnu pjesmu pjeva. 

Na gradskih vratih Ture stražu stoji, 

U gradu silan stoluje mu paša — 

Ta smrtna bi‘ga dostignula čaša, 

Da stražu stojat Ture tuj se boji .... 
Čas dugu pušku ogledava jadan, 

Čas cmrkne s lule dim duhana slađan, 
Čas grdnim okom gleda na sve strane, 

Čas opet driemne, časom hodat stane. 
Na gradskom tornju polnoć ura bije, 
A čvrsti sanak obuze stražara — 

Ne sluti bogalj, što se za njim krije, 
Bez' straha tvrđo srce mu udara . . . 

U tihoj noći gledaj, tamo zirni, 

Oj što se ono bliža mirnu gradu? 

I sve je sjajno u najljepšem skladu, 
Ta nisu valjda dusi to nemirni! 

I dobro što sad stražar mirno spava, 
Bez straha barem nojca će mu proći, 
Ah smrtna bi ga obuzela strava, 

Da vidi silu tih duhova doći .... 

A1 gle! to nisu mrtvi dusi, nisu, 
Junaci hrabri, osvetnici svi su, 

Na čelu Obran, hrabri junak prvi, 

I hrli četa kletnika da smrvi! — 


U gradu jošte silni paša bdije, 

U razkoši mu divna noć prolazi, 

I sve ga dvori, sve ga vjerno pazi, 

Čas lulu puši, časom kavu pije . . . 

1 baš mu bula zadnju čašu nali, 

Kad silnu buku začu smeten sav, 

I začu pušku, koju netko spali, 

Pa ruknu grozno, kao ranjen lav: 
„Izdajstvo . . . Sluge! na noge se stante, 
Oružjem paši dom i glavu brante, 

Ta poznam vraga, koj me satrt želi, 

A1 ne će, ne će, nek se ne veseli!" 

I za čas četu osvetnika sgleda, 

Pa bolan grize s jada ustne plave, 

Do svoje mu je samo stalo glave, 

I pobjeć htjede — al mu Obran ne da! 
U hitrom biegu mačem ga povali, 

I pade paša ranjen mu pred noge . . . 
„Sloboda!" klicat osvetnici stali, 

I kličuć sluge posjecali mnoge! 

„Oj gdje je Divka? strogo Obran pita, 
Gdje stenje, huljo, sestra moja skrita? 
Razvalit sve ću grada tvoga stiene, 

Na mojem srcu blažit boli njene ..." 


„Gle! tamo, tamo . . . bolno paša reče, 
Na skranjem rubu grada toga ti je, 

U tamnoj uzi gorke suze lije, 

Sto živi jošte, to me peče, peče! “ — 
„Grdobo turska! još se rugaš zlobno, 

A krvi tvoje žedjam, stvore gadni, 

Pa crči, huljo, crči pseto zlobno, 

Na radost vranim gavranom sad padni!...“ 
I mačem Obran glavu mu odrubi, 

Pa skokne sestru da potraži dragu, 

Da s njome majku razveseli blagu, 

Ah vruće majka djecu svoju ljubi! 
Veseljem krene sada četa kući, 
Pobjedonosne pjesme pjevajući, 

Na gradskih vratih jošte stražar spava, 

A1 za viek spava — satrta mu plava! . . . . 

III. 

„A što si tako snuždila se, seko, 

Oj koja bol ti mladu dušu muči? 

I bolno još ti srce hripi, skuči, 

I bliedilo te obavilo neko .... 

Daj odkri. bracu bolu tvoju tajnu, 

Ta život za te žrtvo vat će rado, 

Divotom oblit dušicu ti sjajnu, 

I miljem dvorit srce tvoje mlado . . .“ 

„Ne pitaj, brate, bol je moja ljuta, 

Izliečit nitko ovdje je ne može, 

Umrieti mi je — to je slađko, Bože, 

Ta željah umriet tužna tolik puta! — 

Ah gdje je majka, da ju grlim, ljubim, 

U krilu njenom život da izgubim; 

Joj brate mili srce boli, boli, 

Ostavit moram, koje ljubim toli! “ .... 

I smrtnim gleđom majku, brata gledne, 

A blagi posmjeh ustne joj ukrasi, 

I sklopi oči, ustne stisne leđne, 

A grozna smrt joj žica luč ugasi .... 

Još vidje majka, gdje joj angjel mili 
Uznese k nebu dušicu na krilih — 

Oj tam će vječno poput cvieta cvasti, 

Uživat sreću, mir i rajske slasti! 

i 

„Osvećena si sestrice mi draga, 

Uništena je vragu tvojem snaga — 

Oh pokoj tebi, angjele moj mili. 

Blaženstvo rajsko nek te viekom krili . . 

To reče Obran i poljubi mrtvu 
Opake ruke ah nevinu žrtvu ! 

